ΗONDA CRF300L / CRF300 Rally 2021: Πλήρης παρουσίαση και τιμές – Motorcycle Events\nΔημοσιεύτηκε από Super Papi Magazine την 26 Ιανουαρίου 2021\nΙσχυρότερα, ελαφρύτερα, βελτιωμένα και καλύτερα εξοπλισμένα. Τα CRF300 της Honda, στις εκδόσεις L και Rally, ανανεώθηκαν σε μεγάλο βαθμό και συνεχίζουν να εκπροσωπούν επάξια, μια λατρεμένη στην Ελλάδα κατηγορία, με λιγοστούς δυστυχώς στις μέρες μας εκπροσώπους.\nΑξίζει ένα μπράβο στην Honda, που διατήρησε την γραμμή της παραγωγής της αυτές, ξεπερνώντας το εμπόδιο των προδιαγραφών Euro 5, αφού πρόκειται για πραγματικές ψευδοεντούρο (ή on/off) μοτοσυκλέτες πολύ υψηλής χρηστικότητας, πολυτάλαντες και εύκολες στη χρήση τους.\nΒελτιώσεις για τα νέα Honda CRF300L και CRF300 Rally υπάρχουν για το 2021 σε πλήθος σημείων. Από τον κινητήρα, στο πλαίσιο, τις αναρτήσεις και την εμφάνιση.\nΗ αιχμηρή, νέα σιλουέτα και τα γραφικά σηματοδοτούν τις αναβαθμίσεις για το 2021 ενώ φέρουν και νέα ευανάγνωστα όργανα LCD με μαύρες ενδείξεις.\nΤο βάρος έχει μειωθεί κατά 4 κιλά, που σημαίνει 13% βελτιωμένη αναλογία ισχύος/βάρους.\nΣτα τέλη της δεκαετίας του 1970, κυκλοφόρησε η XL250S – μία μοτοσυκλέτα για το δρόμο και ταυτόχρονα για οδήγηση εκτός δρόμου. Τα χρόνια που ακολούθησαν, η σειρά XL έγραψε ιστορία και απέδειξε ότι συνδυάζοντας έναν οικονομικό και εύχρηστο μονοκύλινδρο τετράτροχο κινητήρα με ένα ικανό πλαίσιο μπορούσε να δημιουργηθεί μία μοτοσυκλέτα πρακτική, ευέλικτη και διασκεδαστική, όπως διαπίστωσαν που την απέκτησαν.\nΠριν από μία και πλέον δεκαετία, η δημιουργία μιας μοτοσυκλέτας διπλής χρήσης είχε απασχολήσει αρκετά το R&D τμήμα της Honda. Η μακροχρόνια παράδοση της εταιρείας – σε αγώνες off–road και τα σχετικά μοντέλα παραγωγής – ήταν μία χρήσιμη βάση όταν ξεκίνησε η εξέλιξη της νέας γενιάς μοτοσυκλετών.\nΠροτεραιότητα των ανθρώπων της Honda ήταν να διερευνήσουν τις ανάγκες των πελατών, αλλά και το γεγονός ότι μερικοί αναβάτες αναζητούν σταθερά αγωνιστικές επιδόσεις εκτός δρόμου, πολλοί εκτιμούν την ευχρηστία, πρακτικότητα και άνεση.\nΓια τις καθημερινές μετακινήσεις τους σε συνθήκες πόλης ήθελαν μία ανθεκτική, πρακτική μοτοσυκλέτα με προηγμένο off–road στυλ. Το σαββατοκύριακο, όμως, χρειάζονταν μία μοτοσυκλέτα που να μπορεί να ταξιδεύει παντού, στην άσφαλτο και στο χώμα.\nΗ ομάδα εξέλιξης έβλεπε πάντα τη νέα on–off μοτοσυκλέτα της Honda ως ένα μοντέλο με παγκόσμια προοπτική. Εκτός από έναν ισχυρό και οικονομικό κινητήρα, το πλαίσιο έπρεπε να έχει ευρύ φάσμα χρήσης.\nΚαι επιπλέον να είναι προσιτή, να προσφέρει υψηλή ποιότητα και να εξαιρετική σχέση κόστους/απόδοσης (value for money), με χαμηλό λειτουργικό κόστος, ως προτεραιότητα. Οι μηχανικοί της Honda παρουσίασαν τα CRF250L σαν πλατφόρμα, πάνω στην οποία δημιουργήθηκε και η έκδοση Rally.\nΟ εκκεντροφόρος εισαγωγής έχει επανασχεδιαστεί όπως και το σύστημα εισαγωγής και εξαγωγής για ισχυρότερη ροπή και ισχύ στις μεσαίες στροφές.\nΟι σχέσεις 1-5 προσφέρουν πιο πυκνή κλιμάκωση, για βελτιωμένη απόκριση, ενώ η 6η σχέση είναι μακρύτερη για μεγαλύτερη άνεση σε ταχύτητες ταξιδιού. Ένας υδραυλικός, μονόδρομος συμπλέκτης (assist/slipper) ελέγχει τώρα των πίσω τροχό στα απότομα κατεβάσματα και χαρίζει 20% ελαφρύτερη αίσθηση στη μανέτα.\nΤα γραφήματα ροπής και ισχύος του κινητήρα δεν αφήνουν αμφιβολία για τα οφέλη της αυξημένης ισχύος και ροπής: ο νέος κινητήρας είναι πολύ ισχυρότερος, σε όλες τις συνθήκες, από τις 2.000 σαλ.\nΣε συνάρτηση με την αυξημένη δύναμη του κινητήρα και την πιο άμεση απόκριση κατά την εκκίνηση και επιτάχυνση, οι σχέσεις μετάδοσης 1-5 είναι κοντύτερες (πυκνή κλιμάκωση), ενώ η 6η είναι μακρύτερη για πιο ξεκούραστη οδήγηση στις υψηλές ταχύτητες.\nΕπιπλέον, ένας υδραυλικός, μονόδρομος συμπλέκτης προσφέρει ελαφρύτερη κατά 20% αίσθηση στη μανέτα και ελέγχει τις ‘αναπηδήσεις’ του πίσω τροχού σε γρήγορα κατεβάσματα – για εξαιρετικό έλεγχο, on & off–road. Στον αυτοκινητόδρομο, η τελική ταχύτητα αυξάνεται από 129km/h σε 132km/h.\nΟ κινητήρας χρησιμοποιεί έναν έκκεντρα τοποθετημένο κύλινδρο, που μειώνει τις απώλειες λόγω εσωτερικών τριβών, ενώ το έμβολο φέρει ένα ειδικό υλικό επιφανείας αλλά και επίστρωση μολυβδαινίου.\nΗ αντλία λαδιού φέρει δομή εσωτερικής ανακούφισης που εμποδίζει την ανάμειξη αέρα και λαδιού. Το κομβίο του στροφάλου είναι ημι-διαιρούμενο με πρεσσαριστό μεταλλικό κουζινέτο, ενώ το ρουλεμάν στροφάλου φέρει κουζινέτο από χυτοσίδηρο. Ένας πρωτεύοντας αντικραδασμικός άξονας μειώνει περαιτέρω τους κραδασμούς.\nΣυνολικά 4 κιλά έχουν εξοικονομηθεί από το πλαίσιο της CRF300L, που ζυγίζει τώρα (πλήρης υγρών) 142kg. Το ατσάλινο ημίδιπλο πλαίσιο είναι εντελώς νέο και συμβάλλει κατά 2,15kg στη μείωση βάρους. Εξίσου σημαντικό, για καλύτερη αίσθηση της πρόσφυσης και των δύο τροχών, μειώθηκε κατά 25% η πλευρική ακαμψία. Η Honda ανακοινώνει επισήμως 153 κιλά για το CRF300 Rally.\nΑντίστοιχα, το μονοκόμματο αλουμινένιο ψαλίδι είναι 550g ελαφρύτερο και προσφέρει μειωμένη πλευρική ακαμψία κατά 23%. Επίσης είναι κατά 15mm πιο στενό πίσω από το σημείο άρθρωσης.\nΕφαρμόστηκε τεχνική ομαλής σχηματοποίησης διατομής για τις αντίστοιχες μεταβάσεις. Ο ρυθμιστής της αλυσίδας είναι από εξελασμένο αλουμίνιο. Η ατσάλινη πλάκα του σταυρού αντικαταστάθηκε από αλουμινένια, εξοικονομώντας 730g από μια περιοχή που σχετίζεται άμεσα με το κέντρο βάρους και την ταχύτητα ελιγμών.\nΗ πίσω ανάρτηση Pro-Link προσφέρει επίσης διαδρομή 260mm αντί για 240mm, ενώ το αμορτισέρ της Showa είναι μονού σωλήνα.\nΤο σύστημα φρένων περιλαμβάνει εμπρός δίσκο 256mm με διπίστονη δαγκάνα και πίσω δίσκο με δαγκάνα ενός εμβόλου. Όπως στις αγωνιστικές CRF, ο πίσω κύλινδρος φρένου είναι ελαφρύς και μονοκόμματος.\nΟι δίσκοι έχουν κυματοειδή σχεδίαση – όπως στις CRF250R/CRF450R – με εξαιρετικές ικανότητες αυτοκαθαρισμού σε αντίξοες καιρικές συνθήκες. 2-κάναλο ABS περιλαμβάνεται στο βασικό εξοπλισμό.\nΟ μπροστινός τροχός 21” και ο πίσω τροχός 18” επιτρέπουν την τοποθέτηση πιο εξειδικευμένων off–road ελαστικών, εάν χρειαστεί. Η χρήση ενός μηχανουργικά κατεργασμένου πίσω κέντρου τροχού σε συνδυασμό με βίδες Μ8 (αντί για Μ10) και κοίλου πίσω άξονα εξοικονομεί 240g και 160g αντίστοιχα.\nΑντλώντας ακόμα περισσότερη έμπνευση από τις αγωνιστικές CRF, η CRF300L υιοθετεί μία φρέσκια σχεδίαση σώματος και γραφικών.\nΤο ρεζερβουάρ καυσίμου 7,8L είναι κατά 190g ελαφρύτερο αλλά και πιο λεπτό, βοηθώντας την κίνηση προς τα εμπρός αφού συνδυάζεται και με μια σέλα που επίσης είναι πιο λεπτή στο αρχικό τμήμα της.\nΣτην περίπτωση του Honda CRF300 Rally αυξήθηκε η χωρητικότητα του ρεζερβουάρ κατά 2,7 λίτρα, φθάνοντας τα 12,8 λίτρα.\nΣτην περίπτωση του Honda CRF300 Rally, η σέλα είναι κατά 20 mm πιο φαρδιά προς τα πίσω, στο σημείο που κάθεται ο αναβάτης, και απέχει από το έδαφος 885 mm είναι δηλαδή κατά 10 mm χαμηλότερη από αυτή της προηγούμενης έκδοσης.\nΜεταξύ των πληροφοριών είναι ο δείκτης της σχέσης κιβωτίου, η χιλιομετρική αυτονομία και κατανάλωση, η μέση ταχύτητα, το χρονόμετρο, και το στροφόμετρο.\nThe post ΗONDA CRF300L / CRF300 Rally 2021: Πλήρης παρουσίαση και τιμές appeared first on MotorBike.gr.


Ανάλυση της εξωτερικής πολιτικής των πρώτων 100 ημερών της κυβέρνησης Παπανδρέου | ΕΜΠΡΟΣΘΟΦΥΛΑΚΑΣ | έπαλξη κοινωνικής πάλης\nΟικοσελίδα » ΒΑΛΚΑΝΙΑ, ΔΙΕΘΝΗ ΘΕΜΑΤΑ, ΕΘΝΙΚΑ ΘΕΜΑΤΑ, ΕΥΡΩΠΗ, ΜΑΚΕΔΟΝΙΑ, ΠΡΩΤΟΣΕΛΙΔΑ, ΣΤΡΑΤΗΓΙΚΗ\nΑνάλυση της εξωτερικής πολιτικής των πρώτων 100 ημερών της κυβέρνησης Παπανδρέου\nΑποδελτιώθηκε στον Εμπροσθοφύλακα στις 25/01/2010\nΗ «Ατζέντα της Θεσσαλονίκης» και η φυσική συνέχεια της, η «Ατζέντα 2014», βρίσκεται σε πλήρη λειτουργία και κινείται με καταιγιστικούς ρυθμούς. Έτσι, μετά τη συνάντηση του Γιώργου Παπανδρέου με τον πρόεδρο της Σερβίας, Μπόρις Τάντιτς, στις αρχές του έτους ['Διπλωματία' Δεκ. 2009, τ. 69], και την πρόσφατη συνάντηση του με τον Βούλγαρο Πρωθυπουργό, Μπόικο Μπορίσωφ ['Καθημερινή' 15/01/2010], οι επαφές πλέον γίνονται σε εβδομαδιαία βάση, αφού κατά δήλωση του κ. Παπανδρέου, η ένταξη των χωρών των δυτικών Βαλκανίων χρειάζεται «αποφασιστική ώθηση» [Γραφείο Τύπου Πρωθυπουργού 04/01/2010]. Επομένως, αποτελεί κορυφαία προτεραιότητα της κυβέρνησης Παπανδρέου. Είναι περιττό να σχολιάσουμε πως αυτή η «αποφασιστική ώθηση» της ένταξης των χωρών αυτών γίνεται χωρίς προηγουμένως να έχει υπάρξει καμία προσπάθεια για «αποφασιστική ώθηση» των προβλημάτων με την Ελλάδα, αντιθέτως η κυβέρνηση Παπανδρέου συμπεριφέρεται σαν να έχουν λυθεί όλα τα διμερή θέματα, τα οποία αφήνονται επίτηδες να χρονίζουν, με ολέθριες συνέπειες για την χώρα.\nΦυσικά, οποιαδήποτε πολιτική της κυβέρνησης Παπανδρέου στα Βαλκάνια είναι πάντοτε άμεσα συνδεδεμένη με την άλλη μεγάλη, σταθερή και μονομανιακή επιδίωξη της ελλαδοκυπριακής ψωροελίτ, την ένταξη της Τουρκίας στην Ε.Ε. Έτσι μετά τη σύνοδο κορυφής της Ε.Ε., όπου παρουσιάστηκε ως η τελευταία μας μεγάλη ευκαιρία αναχαίτισης της Τουρκικής ένταξης και πως μετά αυτήν την χαμένη ευκαιρία, τα πάντα έχουν χαθεί. Είναι όμως έτσι; Όπως μας αποκαλύπτει ο Αυστριακός ΥΠ.Ε.Ξ., η Τουρκική ένταξη είναι πάντα ανοιχτή, αφού οι ενταξιακές διαπραγματεύσεις είναι πρακτικά παγωμένες με υπαιτιότητα της Τουρκίας, παρά την έντονη επιθυμία – για κάποιους ειλημμένη απόφαση – ένταξης της στην Ε.Ε., κάτι που εκφράζεται κι από τις προθέσεις της Ισπανικής προεδρίας. Το πέρασμα του χρόνου έδειξε το προφανές: Πώς οι ενστάσεις των Ευρωπαίων, με αποκορύφωμα τις απόψεις του Βαλερί Ζισκάρ Ντ’ Εστέν ['Ελευθεροτυπία' 25/11/2004], αποδεικνύονται κάτι παραπάνω από βάσιμες. Το σημαντικότερο όλων είναι πως σε κάθε περίπτωση όπως είπε, ο δρόμος της ένταξης περνάει από την Κύπρο, κάτι που σημαίνει πως τίποτα δεν έχει χαθεί, ούτε ο χρόνος πιέζει την δική μας πλευρά, αλλά τη δική τους. Σε πολύ απλά λόγια αυτό σημαίνει πως αν ήθελαν πραγματικά να κάμψουν την Τουρκική αδιαλλαξία, τα περιθώρια κινήσεων των κυβερνήσεων Παπανδρέου – Χριστόφια είναι ακόμα μεγάλα.\n- Η πρωτοβουλία για τα δυτικά Βαλκάνια, για την οποία συνεργάζεστε με τον αναπληρωτή υπουργό Εξωτερικών κ. Δημήτρη Δρούτσα, περιλαμβάνει συγκεκριμένα βήματα που θα πρέπει να ακολουθήσουν οι χώρες της περιοχής για να επιτύχουν τον στόχο ένταξης στην Ε.Ε.;\n- Αυτή τη στιγμή υπάρχει μια ιδιαίτερη χρονική συγκυρία που βοηθάει στο να φέρουμε τις χώρες των δυτικών Βαλκανίων πιο κοντά στην Ευρώπη. Αναφέρομαι στην απεμπλοκή της ενταξιακής διαδικασίας της Κροατίας, την απεμπλοκή της ενδιάμεσης συμφωνίας με τη Σερβία, την πρόοδο που έχει καταγραφεί από πλευράς Αλβανίας. Τρεις διαφορετικές χώρες, με τρία διαφορετικά συμβάντα, διαμορφώνουν τη συγκυρία ώθησης προς τα εμπρός. Επιθυμία μας είναι να σχεδιάσουμε ένα χρονοδιάγραμμα. Είναι σημαντικό ότι η Ελλάδα ως εταίρος του Νότου και η Αυστρία ως εταίρος από τον Βορρά συνεργάζονται σε ένα τέτοιο σχέδιο και ελπίζουμε ότι μια μέρα δεν θα υπάρχει ανάμεσα στις χώρες μας κάποια χώρα εκτός Ε.Ε.\n- Αναφέρατε θετικές περιπτώσεις, ωστόσο στην περιοχή υπάρχουν θέματα, όπως για παράδειγμα το ζήτημα της ονομασίας της ΠΓΔΜ, στη Βοσνία-Ερζεγοβίνη εσχάτως τα πράγματα δεν πάνε τόσο καλά, υπάρχει το Κόσοβο. Η κατάσταση στην περιοχή παραμένει πολύπλοκη. Τι γίνεται με αυτές τις περιπτώσεις;\n- Δεν έχουμε άμεση λύση για όλα τα προβλήματα, αλλά επιθυμούμε να αξιοποιήσουμε τη θετική συγκυρία σαν μια παρότρυνση προς τις άλλες χώρες να επιταχύνουν τις μεταρρυθμίσεις και τους δίνουμε το μήνυμα ότι θέλουμε να τις στηρίξουμε στην αντιμετώπιση των προβλημάτων και στην προσέγγιση με την Ε.Ε. Ασφαλώς θα πρέπει να δούμε την κάθε χώρα ξεχωριστά, ποια είναι τα ιδιαίτερα προβλήματα, ποια είναι η υποστήριξη που μπορούμε να προσφέρουμε για να δοθούν λύσεις.\n- Εκ μέρους της χώρας σας, προσφέρατε μεσολάβηση μεταξύ Αθήνας και Σκοπίων για το ζήτημα της ονομασίας της ΠΓΔΜ. Μπορείτε να γίνετε πιο συγκεκριμένος για τη μεσολάβηση αυτή;\n- Το θέμα του ονόματος θα πρέπει να λυθεί πολύ σύντομα. Αν κοιτάξει κανείς τα συμπεράσματα του τελευταίου Ευρωπαϊκού Συμβουλίου θα δει ότι αναμένει κάποια κίνηση προς τα εμπρός μέσα στους επόμενους έξι μήνες. Η Αυστρία είναι έτοιμη να λειτουργήσει υποστηρικτικά. Πιστεύω ότι πρέπει να προβάλουμε μια νέα διάσταση καλύτερης κατανόησης ανάμεσα στις δύο πλευρές και θεωρώ απαραίτητο να εστιάσουμε στο ζήτημα, το οποίο πρωταρχικά παραμένει ζήτημα ανάμεσα στην Ελλάδα και την ΠΓΔΜ. Οι δύο πλευρές θα πρέπει κατ’ αρχάς να προσπαθήσουν για λύση. Εμείς είμαστε έτοιμοι να υποστηρίξουμε τις προσπάθειές τους. Πιστεύω ότι υπάρχουν πιθανότητες για λύση.\n- Μεταφέρετε κάποιο μήνυμα της Αθήνας προς τα Σκόπια;\n- Θα μεταφέρω τις εντυπώσεις μου και τη δική μου οπτική για το θέμα και την υποστήριξή μου. Ας ελπίσουμε ότι θα μπορέσουμε να κλείσουμε το ζήτημα μέσα στους επόμενους έξι μήνες.\n- Στη διαδικασία διεύρυνσης της Ε.Ε., σημαντικό κομμάτι είναι η Τουρκία. Πώς αξιολογείτε την πορεία των ενταξιακών διαπραγματεύσεων και τι περιμένετε στο μέλλον;\n- Οκτώ κεφάλαια είναι μπλοκαρισμένα, λόγω των αρχών της Ε.Ε. Στην Τουρκία θα πρέπει να αντιληφθούν ότι αυτοί θα πρέπει να κινηθούν προκειμένου να ξεμπλοκαριστούν αυτά τα κεφάλαια. Αυτή τη στιγμή εξελίσσεται η διαπραγματευτική διαδικασία και με την ολοκλήρωσή της θα πρέπει να αποφασίσουμε εάν η Τουρκία θα καταστεί μέλος της Ε.Ε. και η Τουρκία θα πρέπει να αποφασίσει εάν είναι έτοιμη να γίνει μέλος της Ε.Ε. Στο τέλος της διαδικασίας θα πρέπει να ληφθούν αποφάσεις και από τις δύο πλευρές. Δεν μπορούμε από τώρα να προδιαγράψουμε ποιο θα είναι το αποτέλεσμα.\n- Η Ευρώπη διέρχεται μια ιδιαίτερα δύσκολη περίοδο λόγω της οικονομικής κρίσης και η Ελλάδα διέρχεται μια ακόμα πιο δύσκολη περίοδο. Πόσο σύντομα πιστεύετε ότι η Ευρώπη θα ξεπεράσει την κατάσταση αυτή και πιστεύετε ότι η Ελλάδα θα τα καταφέρει;\n- Όλοι θα πρέπει να ξεπεράσουμε αυτή την κατάσταση σύντομα. Υπάρχουν ορισμένες θετικές ενδείξεις, η οικονομική ανάπτυξη αρχίζει ξανά, αλλά υπάρχουν ακόμα προβλήματα, η κρίση δεν έχει τελειώσει. Το σημαντικό είναι η επόμενη μέρα, πώς θα χειριστούμε την οικονομική κατάσταση μετά την κρίση, τι συνθήκες πρέπει να διαμορφώσουμε ώστε να αποφύγουμε κάτι ανάλογο στο μέλλον. Γίνονται συζητήσεις στο G8, στο G20, πιστεύω ότι πρέπει να αρχίσει μια συζήτηση εντός της Ε.Ε. με όλα τα κράτη-μέλη, καθώς όλοι επηρεαζόμαστε από την οικονομική κρίση. Στην Ευρωζώνη θα πρέπει να συζητήσουμε πώς θα σταθεροποιήσουμε το ευρώ μακροπρόθεσμα και πώς θα λειτουργήσουμε στον ανταγωνισμό με τις άλλες περιοχές του κόσμου, που θα είναι σκληρός στο μέλλον.\nΣταθερή διεύθυνση permalink: http://www.efylakas.com/archives/4641\nTags: Αλβανία, Αυστρία, Βουλγαρία, Γιώργος Παπανδρέου, Δημήτρης Δρούτσας, Ε.Ε., Ευρωπαϊκή Ένωση, Μακεδονικό, Σκόπια, Τουρκία


Θρήνος και οργή για αρχιλοχία που «έσβησε» ξαφνικά στο Βόλο | Lamianow: Ειδήσεις, Νέα και Επικαιρότητα από τη Λαμία, την Στερεά Ελλάδα και όχι μόνο\nΆμεσα οι συνάδελφοί του και ο γύρω κόσμος κινήθηκαν για να τον βοηθήσουν. Στο διπλανό τραπέζι ήταν ιδιώτης γιατρός και νοσηλεύτρια οι οποίοι παρείχαν τις πρώτες βοήθειες επί τουλάχιστον μισή ώρα, αλλά μάταια. Ο 44χρονος δεν επανερχόταν. Για τη διακομιδή του στο Νοσοκομείο τελικά έσπευσε στον τόπο ασθενοφόρο του ΕΚΑΒ Βόλου. Το πλήρωμα παρέλαβε τον αρχιλοχία και τον διακόμισε στο Αχιλλοπούλειο, όπου διαπιστώθηκε και τυπικά ο θάνατός του.\nΤο Αστυνομικό Τμήμα Ρήγα Φεραίου άρχισε να λαμβάνει καταθέσεις για το τι ακριβώς συνέβη. Σύμφωνα με πληροφορίες, η Αστυνομία διέταξε τη διενέργεια νεκροψίας – νεκροτομής προκειμένου να διαλευκανθούν τα πλήρη αίτια θανάτου. Επισημαίνεται ότι ο άτυχος στρατιωτικός δεν αντιμετώπιζε πρόβλημα υγείας. Εντούτοις, η νεκροψία – νεκροτομή που διενήργησε η Ιατροδικαστική Υπηρεσία Λάρισας κατέληξε στο συμπέρασμα ότι ο αρχιλοχίας έχασε τη ζωή του από οξύ έμφραγμα του μυοκαρδίου.


ΤΙ ΝΑ ΦΟΡΕΣΩ ΤΟ ΠΑΣΧΑ; | Staxtopouta\nBy staxtopouta ΜΟΔΑ Απρίλιος 27, 2013\nΤΙ ΝΑ ΦΟΡΕΣΩ ΤΟ ΠΑΣΧΑ;\nΚάθε εορταστική περίοδος είτε είναι Χριστούγεννα είτε είναι Πάσχα λειτουργεί ως μια πολύ καλή αφορμή για εμάς τις γυναίκες να ντυθούμε, να χτενιστούμε και να βγούμε βόλτες αναδεικνύοντας τον καλύτερο μας εαυτό. Διατήρησε το στιλ σου, περιποιήσου τον εαυτό σου και κάνε έξυπνους συνδυασμούς πάντα σε συμφωνία με τις φετινές τάσεις.\nΗ fashion editor σου προτείνει ρούχα και αξεσουάρ ώστε να απολαύσεις το Πάσχα σου καλοντυμένη. Το μόνο που έχεις να αποφασίσεις είναι αν προτιμάς φόρεμα, φούστα ή παντελόνι…\nΈνα φόρεμα πίστεψε με είναι η πιο εύκολη και γρήγορη επιλογή αφού είναι αυτό που λέμε one piece look. Δηλαδή με ένα κομμάτι ρούχο βρίσκεσαι ντυμένη και το μόνο που απομένει είναι να επιλέξεις τα σωστά αξεσουάρ.\nΑν θέλεις να επιλέξεις ένα cropped παντελόνι μπορείς με πολύ κομψά και σε γλυκές αποχρώσεις αξεσουάρ να αναδείξεις τον πιο γλυκό σου εαυτό. Η fashion editor προτείνει να φορέσουμε nude γόβες και σακάκια, να κρατήσουμε τσάντα – φάκελο και να συμπληρώσουμε με εντυπωσιακά κοσμήματα.\nΑν αυτό που έχεις σκεφτεί να φορέσεις είναι φούστα τότε σίγουρα θα χρειαστείς ένα ζευγάρι ψηλά πέδιλα, όμορφα tops αλλά και κοσμήματα που θα φωτίσουν την στιλιστική σου επιλογή. Αν σου αρέσουν οι πιο girlie γραμμές τότε μία φούστα σε A γραμμή θα είναι σωστή επιλογή για εσένα.\nΔείτε επίσης: 10 Τips για να δείχενεις πιο αδύνατη με τα ρούχα σου!\nPrevious articleΒΡΕΣ ΠΟΙΟ ΜΑΓΙΟ ΣΟΥ ΤΑΙΡΙΑΖΕΙ ΑΝΑΛΟΓΑ ΜΕ ΤΟ ΣΩΜΑΤΟΤΥΠΟ ΣΟΥ\nNext articleΜΕΤ! ΤΙ ΦΟΡΕΣΑΝ ΟΙ STARS ΣΤΟ ΚΟΚΚΙΝΟ ΧΑΛΙ ; ΕΤΟΙΜΗ ΓΙΑ ΝΑ ΤΟΥΣ ΒΑΛΕΙΣ ΒΑΘΜΟ;\nΩροσκόπος: Τι υποδηλώνει και πως επηρεάζει τη ζωή σου. Ο πλανήτης που κυβερνά τον ωροσκόπο μας δείχνει το εγώ μας σε σχέση με το περιβάλλον,…


Περιοδικό Πολιτικής και Πολιτισμικής Παρέμβασης » ΟΙ Γαλέρες του Τύπου\n[ΟΙ Γαλέρες του Τύπου]\n« Εάν χαλαρώσω το χαλινάρι στον Τύπο, δεν θα παραμείνω ούτε τρεις μήνες στην εξουσία».\nΡεσάλτο-τεύχος 2, Ιανουάριος 2006\nΟι γαλέρες του Τύπου έχουν από καιρό λύσει τους κάβους τους από τα λιμάνια του κλασικού παραδοσιακού καπιταλισμού και είναι εν πλω στην φαινομενικά ήσυχη θάλασσα της Νέας Τάξης Πραγμάτων.\nΕπιχειρήσεις κι αυτές, δεν είναι απλά οι ιδεολογικοί ιμάντες-μεταβιβαστές της Αυτοκρατορίας. Έχουν ταυτόχρονα και τα δικά τους αυτοτελή πολιτικοοικονομικά συμφέροντα και επιδιώξεις. Λειτουργία που λαμβάνει ενισχυμένα και πραξικοπηματικά χαρακτηριστικά σε μια κοινωνία όπως είναι η ελληνική, κοινωνία ερασιτεχνική και υπανάπτυκτη στις δομές της. Ας μην ξεχνάμε πως η χώρα μας στερείται αστικής τάξης με τους κλασικούς δυτικούς όρους ενώ ποτέ δεν ανέπτυξε μια ισχυρή βιομηχανία. Μεταπρατική χώρα, εξαρτημένη, έχει ένα πολιτικό σύστημα καρικατούρα, ενώ οι εξουσίες και το παιχνίδι μεταβιβάζονται στη βιομηχανία του Τύπου (χωρίς βέβαια να αναιρούνται τα υπόλοιπα κέντρα εξουσίας).\nΣτην υπηρεσία της Νέας Τάξης Πραγμάτων\nΟι γαλέρες του Τύπου (παρά τις αντιθέσεις και τις τριβές τους ) έχουν δώσει το μήνυμα από καιρό. Είναι στην υπηρεσία της Νέας Τάξης Πραγμάτων. Ποια είναι τα χαρακτηριστικά αυτής της νέας βαρβαρότητας; Ας πούμε δυο λόγια :\nΔιανύστε με το νου σας ολόκληρη τη δεκαετία του΄90 ξεκινώντας από τις δηλώσεις του πρεσβύτερου Μπους στον πόλεμο του Κόλπου. Νέα Τάξη Πραγμάτων δεν είναι παρά η εποχή του Ιμπεριαλισμού στην πιο παρηκμασμένη και φρικαλέα μορφή της. Κράτη-παρίες, ιλιγγιώδεις οικονομικές ανισότητες, εξατομίκευση, εργασιακός μεσαίωνας, ομογενοποίηση και ισοπέδωση της κουλτούρας και της Παράδοσης, άδικοι πόλεμοι, νέες συμμαχίες, άλωση έθνους-κράτους, ένας νέος ολοκληρωτισμός. Κι όμως αυτή η φρίκη έχει πασπαλισμένη την δική της ασημόσκονη. Πλασάρεται σαν «εποχή-πρόκληση», «Παγκοσμιοποίηση», «Ανοιχτή κοινωνία», «Κοινωνία των Πολιτών» κ. α. Ιδεολογήματα που για να δομηθούν δεν αρκούν οι σαλτιμπάγκοι οργανικοί διαννούμενοι που τα παράγουν. Απαιτούνται και οι μηχανισμοί αναπαραγωγής (και παραγωγής ταυτόχρονα) που θα τα διαδώσουν και θα τα επιβάλουν.\nΑυτό τον σκοτεινό ρόλο έχει αναλάβει ο Τύπος (έντυπος και ηλεκτρονικός) που δεν επιβάλει μόνο προς τα έξω τη Νέα Τάξη Πραγμάτων (δηλαδή στην απαθή μάζα των ακροατών-αναγνωστών-τηλεθεατών), αλλά και οι ίδιες οι Γαλέρες του Τύπου λειτουργούν στο εσωτερικό τους με νεοταξικούς όρους. Εξάλλου δεν πρέπει να λησμονάμε πως αυτή η Βαρβαρότητα είναι που θέλει τους εργαζόμενους απασχολήσιμους, ανασφάλιστους, χειραγωγήσιμους, χωρίς κουλτούρα διαπραγμάτευσης.\nΠάνω στο κατάστρωμα και μέσα στο μηχανοστάσιο των γαλέρων\nΟι Γαλέρες του Τύπου είναι μαγαζιά. Ή μάλλον όχι. Έχουν αρχίσει να μετατρέπονται σε ηλεκτρονικά κάτεργα. Οι εργαζόμενοι δεν έχουν ιστό διεκδίκησης και διαπραγμάτευσης. Επίσης έχουν κι αυτοί ακόμα κοινωνική διαστρωμάτωση και είναι χωρισμένοι με τον πιο περίτεχνο τρόπο σε πατρικίους και πληβείους.\nΟι Γαλέρες του Τύπου είναι μεταμοντέρνα μαγαζιά. Έχουν την παλιά μορφή σε νέο σχήμα. Έχουν ταμία, πουτάνα, τσάτσο, ρουφιάνο, ανυποψίαστο, τίμιο. Συγκεντρώνονται όλο και σε λιγότερα χέρια ενώ με την επίφαση της συνδιαχείρισης κάνουν μετόχους τους επίδοξους δημοσιογράφους (στην Ελλάδα είναι η εξωνημένη γενιά των σαραντάρηδων) και τους μετατρέπουν σε νέους δεσμοφύλακες. Τους μαθαίνουν το παιχνίδι. Έτσι οι όροι αναπαράγονται με τον χειρότερο τρόπο ενώ το οικονομικό ασφυκτικό πλαίσιο της κοινωνίας δεν αφήνει περιθώρια σ’ένα νέο δημοσιογράφο-εργαζόμενο να θέσει όρους, να διασώσει την αξιοπρέπεια του, να διαπαιδαγωγηθεί με την πραγματική ουσία της δημοσιογραφίας. Να γίνει δηλαδή λειτουργός της συλλογικής κοινωνικής μνήμης με κριτική εγρήγορση χωρίς ίχνος ιδιοτέλειας.\nΚοντοί μάνατζερ με τιράντες, άθλιες μεταπολιτευτικές φιγούρες, πρώην θαμώνες των μπουάτ, αριστερούληδες κατά τύχη, κάποια στιγμή έγιναν δημοσιογράφοι. Χωρίς ίχνος ταξικής, κοινωνικής θεώρησης των πραγμάτων σταθεροποιήθηκαν, ανελίχθηκαν στις Γαλέρες κι έφτασαν να γίνουν κυβερνήτες. Εν έτει 2005 είναι οι καλύτεροι αυλοκόλακες της δράκας των 6-7 καπιταλιστών, εκδοτών που συγκεντρώνουν στα αμαρτωλά χέρια τους τον κόσμο της Πληροφορίας ( εφημερίδες, κανάλια, ραδιοφωνικούς σταθμούς, περιοδικά, ιστοσελίδες, πρακτορεία διανομής Τύπου, εκτυπώσεις). Τα πάντα. Έτσι φτάσαμε η ασυδοσία των ιδιοκτητών ΜΜΕ να σπάει κόκαλα πάντα με την προαναφερόμενη συνεργία των θλιβερών τσάτσων τους και την παθητική στάση του κλάδου των εργαζομένων του Τύπου.\nΜερικές όψεις της κατάστασης.\nΟι προσλήψεις γίνονται εκτός πλαισίου συλλογικών συμβάσεων.\nΤα χρέη των ιδιοκτητών ΜΜΕ στα ταμεία των εργαζομένων φτάνουν τα 43 εκατομμύρια Ευρώ.\nΗ ενίσχυση του νέου μοντέλου δημοσιογράφου επεκτείνεται. Αυτοαπασχολούμενος με δελτίο παροχής υπηρεσιών έχει την ψευδαίσθηση του ελεύθερου επαγγελματία, δεν είναι όμως τίποτε άλλο από τον εξατομικευμένο δούλο που ασυνείδητα του έχουν βάλει την συλλογική διαπραγμάτευση στο χρονοντούλαπο της Ιστορίας.\nΣε 12000 δημοσιογράφους στην Ελλάδα οι 7500 είναι αυτοαπασχολούμενοι.\nΗ ομηρία των εργαζόμενων σε πολλά ΜΜΕ συνεχίζεται.\nΣτον ραδιοφωνικό σταθμό Φλας και στην ιστοσελίδα του, 160 εργαζόμενοι έχουν αβέβαιο μέλλον. Στην Απογευματινή πρόσφατα είχαμε πολλές απολύσεις. Η Μακεδονία έκλεισε τα γραφεία της στην Αθήνα αφήνοντας 25 εργαζόμενους άνεργους. Η Απόφαση έκλεισε και 80 εργαζόμενοι κατέφυγαν σε επίσχεση εργασίας. Στον Πλάνετ 80 εργαζόμενοι είναι σε ομηρία από πέρυσι τον Ιούλιο.\nΚι ενώ οι Γαλέρες του Τύπου συνεχίζουν το ταξίδι τους στα νεοταξικά νερά (κάτεργα στο εσωτερικό τους, Γκαίμπελς στο μήνυμα) ποιος ο ρόλος των συνδικαλιστικών ενώσεων σ’αυτή τη μεσαιωνική κατάσταση; Θυμίζω απλά πως μέσα σ’αυτό το τοπίο η ΕΣΗΕΑ έκανε 4 μήνες για να συγκροτηθεί σε σώμα και μετά από 19 συνεδριάσεις εξέλεξε τελικά προεδρείο. Οι συνάδελφοι-συνδικαλιστές δεν πρόταξαν τα συμφέροντα των δημοσιογράφων αλλά τις μικροπαραταξιακές λογικές και αντιθέσεις. Την ίδια ώρα εκατοντάδες συνάδελφοι με το μπλοκάκι του ΤΕΒΕ στα χέρια παζαρεύουν ένα μικροποσό απ’ τα έντυπα ( χωρίς ίχνος δομής των κλασικών εργασιακών σχέσεων), δεκάδες άλλοι είναι απλήρωτοι για μήνες, οι ζώνες των καναλιών μετατρέπονται σε ζώνες πλαστικής ψυχαγωγίας, οι διπλοθεσίτες έχουν γίνει καθεστώς ενώ όποιος υψώσει το ανάστημα του κάνοντας ένα ρεπορτάζ ουσίας διαφωνώντας με άνωθεν εντολές ή γράφοντας ένα ανιδιοτελές άρθρο τον τρώει το νεοταξικό σκοτάδι. Ας θυμηθούμε τα λόγια του Αλ Πατσίνο στην ταινία INSIDER. «Η ελευθερία του Τύπου υπάρχει γι’αυτούς που ελέγχουν τον Τύπο».\nΜια άλλη τεχνική των γκάνγκστερ του Τύπου είναι τα επιμίσθια. Για παράδειγμα παίρνεις 1000 ευρώ από μια εφημερίδα; Πάρε 1500 και στελέχωσε άλλα δύο περιοδικά του ίδιου ομίλου. Έτσι αντί να διαπραγματεύεσαι άλλο έναν ολόκληρο μισθό (αφού το μέγεθος της υπεραξίας ανεβαίνει) παίρνεις τα μισά λεφτά. Το χειρότερο είναι πως αυτή η τάση έχει μεν επιβληθεί από τα μεγάλα συγκροτήματα, νομιμοποιείται όμως από τα μικρότερα μαγαζιά. Πολύ περισσότερο εμφανίζεται η εξής αντίφαση: Οι μεγάλες αυτοκρατορίες να είναι πιο δημοκρατικές σε εργασιακό επίπεδο απ’ ότι τα μικρά εκδοτικά συγκροτήματα που πολλές φορές γίνονται τα δοκιμαστήρια για τις πιο προωθημένες μεσαιωνικές εργασιακές σχέσεις.\nΤα άλλοθι του Τύπου\nΒεβαίως οι κυβερνήτες των γαλέρων του Τύπου, δεν είναι κουτοί. Διατηρώντας ορισμένους αξιοπρεπείς δημοσιογράφους στα κάτεργα τους, δίνουν την επίφαση του πλουραλισμού αποσυμπιέζοντας τον όποιο ριζοσπαστισμό. Το τοπίο είναι σαφώς καλύτερο στις εφημερίδες λόγω παραδόσεων και κάποιου έστω εργασιακού ιστού. Τα τηλεοπτικά κανάλια όμως έχουν πάρει τον κατήφορο. Εκσυγχρονισμένα γραφεία τύπου των ιδιοκτητών τους που σχεδόν όλες τις φορές δεν περιορίζονται επιχειρηματικά στον κόσμο της πληροφορίας αλλά είναι μπλεγμένοι και σε άλλες δουλειές (όπλα, κατασκευές, τράπεζες).\nΚάτι που συνεχώς θέλω να τονίζω στο παρόν κείμενο είναι πως η πολυδιάσπαση που διαμορφώνεται από τα Δελτία Παροχής Υπηρεσιών εντείνει στην ανάπτυξη ατομικής συνείδησης από τους αλά καρτ εργαζόμενους ( και όχι μόνο δημοσιογράφους αλλά και φωτογράφους, γραφίστες, τεχνικούς). Επίσης με το άλλοθι της «πρακτικής άσκησης» διάφορες δημοσιογραφικές σχολές που ανήκουν και αυτές βέβαια σε κυβερνήτες γαλέρων του Τύπου, απασχολούν αμισθί δεκάδες νέους στα κάτεργά τους επενδύοντας στη φιλοδοξία, την αθωότητα, την αφέλεια και την απειρία διαπραγμάτευσης.\nΗ νέα διαχείριση\nΗ παρακάτω πυραμίδα συμπυκνώνει το νέο μοντέλο διαχείρισης των ΜΜΕ :\nΑ) κατώτερα τμήματα ( με τους επικεφαλής τμημάτων)\nΒ) μεσαία ( αρχισυντάκτες)\nΓ) ανώτερα (διευθυντές)\nΗ δεύτερη (Β) και η τρίτη (Γ) κατηγορίες λειτουργούν σαν μάνατζερ έχοντας δικαίωμα απολύσεων, προσλήψεων, καθορισμού μισθολογίου. Ειδικά τα στελέχη της δεύτερης κατηγορίας είναι οι σύγχρονοι «χαλίφηδες στη θέση του χαλίφη». Η εξωνημένη γενιά των 40άρηδων, τα γιουσουφάκια των εργοδοτών τους, οι πυλώνες της αναπαραγωγής του πιο άθλιου τοπίου.\nΟ παραπάνω μηχανισμός εξασφαλίζει το ταξίδι των γαλέρων. Γαλέρες που έχουν τη διττή λειτουργία, όπως προαναφέραμε : Αυτοτελείς οικονομικές επιχειρήσεις με ιδιοτελή συμφέροντα αλλά κι ένας παντοδύναμος ιδεολογικός μηχανισμός της Νέας Τάξης Πραγμάτων. Θα αναρωτηθεί κάποιος : Μήπως προσπαθώ να πω πως δεν υπάρχουν περιθώρια για έναν αξιοπρεπή δημοσιογράφο, ή ακόμη χειρότερα να δικαιώσω το εμπαθές σύνθημα «αλήτες ρουφιάνοι δημοσιογράφοι»; Όχι βέβαια. Εξάλλου το παραπάνω σύνθημα έχει δικαίωμα να το εκστομίζει μόνο αυτός που στο δικό του εργασιακό χώρο έχει να επιδείξει μια καλύτερη κατάσταση (Ας μην μας διαφεύγει πως ο ιός της Νέας Τάξης διαπερνάει όλους τους εργασιακούς και κοινωνικούς χώρους κι όχι μόνο τα ΜΜΕ). Κι όσοι βιαστούν να πουν πως μεταθέτω την συλλογική διαπραγμάτευση στην ατομική ευθύνη το διορθώνω: Το παραπάνω σύνθημα έχουν δικαίωμα να το εκστομίζουν όσοι έχουν έστω και μια φορά υψώσει τη φωνούλα τους στους δικούς τους εργοδότες. Η προσδοκία μου είναι μεγάλη απ’ το χώρο του Τύπου απλά διότι πάντα υπάρχουν ρωγμές ( απ’ τις οποίες ξεπηδάει η Αλήθεια ακλόνητη) αλλά και επειδή δεν είναι όλοι οι δημοσιογράφοι εξωνημένα πιόνια της Αυτοκρατορίας. Εξάλλου μια προσπάθεια να σπάσει το μονοπώλιο της Πληροφόρησης-ενημέρωσης είναι και το Ρεσάλτο.\nΑπλά στο βαθμό που δεν λαμβάνουμε υπόψη μας το αμαρτωλό τρίγωνο ( Δημόσιες προμήθειες-Διαφήμιση-πηγές ειδήσεων) το οποίο κυριαρχεί στο Ελ πάσο των ΜΜΕ η κατάσταση δεν θα βελτιωθεί.\nΕπίλογος ( και μια ευχή)\nΤα ΜΜΕ διοικούνται από την Ιερή Συμμαχία εκδοτών- χρηματιστών- τραπεζιτών- βιομηχάνων- κυβέρνησης-κρατικών μηχανισμών με μοχλό τον κυρίαρχο ιδεολογικό παίχτη της κοινωνίας, την Διαφήμιση.\nΟι περισσότεροι δημοσιογράφοι δεν καλύπτονται συνδικαλιστικά.\nΟ Τύπος όπως ο Μπουρντιέ έγραφε έφτασε να μεταμφιέζει την κοινωνική και πολιτική πραγματικότητα, επιβάλλει την ενιαία σκέψη και την φιλελεύθερη άποψη για τον κόσμο, υιοθετεί τις απόψεις του αμερικανικού ιμπεριαλισμού και αλλοτριώνει τις μάζες.\nΜπορούν όμως οι άνθρωποι των ΜΜΕ να γίνουν πειρατές στις γαλέρες του Τύπου. Αλλιώς αυτές ας βουλιάξουν αύτανδρες στις νεοταξικές θάλασσες κάτω απ’ την οργή του αδικημένου που τώρα δειλιάζει, σύντομα όμως έρχεται.


"Κρίσιμο το ερχόμενο 20ημερο για τον τουρισμό" | Rethemnos News\nΡΕΘΥΜΝΟ 04.07.2020 11:30\nΣυνέντευξη στον Αντώνη Μουντάκη\nΣΥΜΦΩΝΑ ΜΕ ΤΟΝ Γ.Γ. ΤΟΥ ΕΟΤ ΔΗΜΗΤΡΗ ΦΡΑΓΚΑΚΗ\nΣ' αυτά και σε άλλα ερωτήματα κλήθηκε από την εφημερίδα μας να απαντήσει ο Χανιώτης Γενικός Γραμματέας του Ελληνικού Οργανισμού Τουρισμού κ. Δημήτρης Φραγκάκης, που μαζί με τους συνεργάτες του στον Οργανισμό αλλά και την πολιτική ηγεσία του Υπουργείου Τουρισμού καλούνται να αντιμετωπίσουν την κρίση που προκάλεσε ο κορωνοϊός στον μεγαλύτερο πυλώνα της Ελληνικής οικονομίας. Μια κρίση που όμοια της δεν είχε ξαναζήσει τόσο η χώρα μας όσο και ολόκληρος ο πλανήτης.\nΗ χώρα μας, όπως και άλλες χώρες, αντιμετωπίζει μία πρωτόγνωρη απειλή. Έχουμε προετοιμαστεί κατάλληλα ως χώρα για να υποδεχθούμε επισκέπτες από το εξωτερικό; Πόσο θωρακισμένοι είμαστε;\nΚατά κοινή ομολογία η Ελλάδα αντιμετώπισε με μεγάλη επιτυχία την υγειονομική κρίση του κορωνοϊού χάρη στην αποφασιστικότητα της κυβέρνησης και την ωριμότητα των Ελλήνων πολιτών. Αυτήν την πολύτιμη παρακαταθήκη η οποία τόνωσε μεταξύ άλλων και το ηθικό μας αλλά και την εικόνα της χώρας μας στο εξωτερικό, οφείλουμε να την διαφυλάξουμε και το επόμενο διάστημα. Ο τουρισμός ανοίγει με προτεραιότητα την ασφάλεια. Δεν έχουμε περιθώρια να γκρεμίσουμε ότι χτίσαμε με πολύ κόπο. Γι αυτό έχουμε θεσπίσει υγειονομικά πρωτόκολλα για όλες τις τουριστικές επιχειρήσεις προληπτικά καθώς και συγκεκριμένες διαδικασίες διαχείρισης πιθανού κρούσματος, ενώ έχει ενισχυθεί σημαντικά και το σύστημα υγείας μας σε όλη την χώρα. Παράλληλα θα γίνονται δειγματοληπτικά τεστ στα αεροδρόμιά μας ώστε να έχουμε μία καλή επιδημιολογική εικόνα των εισερχόμενων επισκεπτών. Νομίζω λοιπόν ότι είμαστε καλά προετοιμασμένοι και αν χρειαστεί φυσικά θα πάρουμε κι άλλα μέτρα. Σε κάθε περίπτωση, πιστεύω ότι όπως προστατέψαμε την υγεία των Ελλήνων τους προηγούμενους μήνες έτσι μπορούμε να προστατέψουμε και την υγεία των επισκεπτών μας το καλοκαίρι.\nH τουριστική βιομηχανία της χώρας μας έχει υποστεί ένα πλήγμα. Σε ποιο επίπεδο αποτιμάται την φετινή πτώση γενικότερα;\nΠρόκειται για μια πρωτοφανή κατάσταση που όμοιά της δεν έχει αντιμετωπίσει ξανά ο πλανήτης, τουλάχιστον στη σύγχρονη ιστορία του. Το πλήγμα είναι μεγάλο για την παγκόσμια οικονομία αλλά και ειδικότερα για την διεθνή τουριστική βιομηχανία. Ο ελληνικός τουρισμός προφανώς θα βγει τραυματισμένος από την πανδημία του κορωνοϊού και μια και αποτελεί την πηγή του 25% τουλάχιστον του ΑΕΠ μας οφείλουμε να κάνουμε ότι περνάει από το χέρι μας να ανασχέσουμε τις συνέπειες όσο αυτό είναι δυνατό. Δεν μπορεί κανένας να κάνει πρόβλεψη της έκτασης του πλήγματος αυτή τη στιγμή, σίγουρα όμως η φετινή σεζόν δεν θα έχει καμία σχέση με την περυσινή.\nΤι έχετε να πείτε κοιτώντας στα μάτια τους ξενοδόχους και επαγγελματίες του κλάδου που έχουν κάνει σημαντικές επενδύσεις τα τελευταία χρόνια και βρίσκονται αντιμέτωποι με την καταστροφή;\nΚατ' αρχήν μοιραζόμαστε τις ίδιες αγωνίες με τους επαγγελματίες και τους εργαζόμενους του τουρισμού οι οποίοι πλήττονται από τις συνέπειες της πανδημίας. Και η μάχη που δίνουμε καθημερινά είναι ακριβώς για να μείνει όρθια φέτος η τουριστική μας βιομηχανία, να δουλέψουν όσο περισσότερο γίνεται οι επιχειρήσεις και οι εργαζόμενοι σε αυτές αλλά και για να προετοιμάσουμε την σεζόν του 2021 η οποία πιστεύω ότι θα είναι χρονιά ισχυρής ανάκαμψης. Μιλάω καθημερινά με πολλούς επαγγελματίες του κλάδου σε όλη τη χώρα. Γνωρίζουν ότι γίνεται μία μεγάλη προσπάθεια στήριξης των επιχειρήσεων και των εργαζόμενων με συγκεκριμένα μέτρα, αλλά και μία εξίσου μεγάλη προσπάθεια να ανοίξει η τουριστική περίοδος το καλοκαίρι να έρθουν οι πρώτοι επισκέπτες και να κερδίσουμε ότι περισσότερο μπορούμε από αυτή την σεζόν. Ο κλάδος δεν είναι μόνος του στην κρίση, η κυβέρνηση έχει αποδείξει ότι είναι δίπλα του με όλους τους τρόπους κι αυτό έχουμε την βούληση να συνεχίσουμε να κάνουμε.\nΗ οικονομία και το ΑΕΠ της χώρας μας εξαρτώνται από τον Τουρισμό και είναι λογικό όλοι να εναποθέτουν τις ελπίδες τους σ’ αυτόν για να ανασάνουν οικονομικά μετά από όσα βιώσαμε και βιώνουμε το τελευταίο διάστημα. Μπορεί κύριε Γενικέ, να «σωθεί η παρτίδα»; Ποιες είναι οι πρωτοβουλίες και οι ενέργειες από τον ΕΟΤ προς αυτή τη κατεύθυνση;\nΠριν από κάποιες εβδομάδες δεν ήταν καθόλου αυτονόητο ότι θα ανοίξει η τουριστική περίοδος στη χώρα μας. Ο ίδιος ο Πρωθυπουργός Κυριάκος Μητσοτάκης δίνει το στίγμα και το γεγονός ότι ξεκινάμε το άνοιγμά της είναι από μόνο του μεγάλη επιτυχία της Ελλάδας. Ο ΕΟΤ ήδη από την περίοδο της καραντίνας δεν έμεινε αδρανής. Έκανε το Greece from Home, μια έξυπνη καμπάνια που πήρε εγκωμιαστικά σχόλια, τα γραφεία μας στο εξωτερικό κρατούσαν ενήμερους τους τουριστικούς παράγοντες και συνεργάτες μας στις χώρες ευθύνης τους, προετοιμάσαμε από κοινού με τον ιδιωτικό τομέα νέο τουριστικό σποτ και φυσικά την μεγάλη μας καμπάνια στο εξωτερικό η οποία ξεκινάει να παίζει αρχές Ιουλίου για τους επόμενους 3 μήνες. Παράλληλα ετοιμάζουμε καμπάνια τόνωσης και προβολής του εσωτερικού τουρισμού ενώ προετοιμάζουμε μία εκστρατεία brandingτων νησιών του Αιγαίου που επλήγησαν από την κρίση του προσφυγικού. Όλα αυτά δουλεύονται πολύ συστηματικά και εντατικά ώστε να είμαστε στην ώρα μας μπροστά από τον ανταγωνισμό!\nΈχει γίνει αρκετά μεγάλη κουβέντα για την ανάγκη ενίσχυσης του εσωτερικού τουρισμού. Ποιά μέτρα λαμβάνονται γι αυτόν τον τομέα; Η καμπάνια του ΕΟΤ θα διαμορφωθεί ώστε να προσαρμοστεί, στις νέες εσωτερικές εξελίξεις; Πιστεύετε ότι τα περιφερειακά μέσα ενημέρωσης μπορούν να διαδραματίσουν έναν καθοριστικό ρόλο στην προβολή και προώθηση του εσωτερικού τουρισμού;\nΗ τόνωση του εσωτερικού τουρισμού ήταν στις προτεραιότητές μας στον ΕΟΤ και πριν την πανδημία. Ο Έλληνας τουρίστας είχε σχεδόν εξαφανιστεί την τελευταία δεκαετία από την εγχώρια αγορά -κυρίως λόγω της οικονομικής κρίσης- και στόχος μας ήταν να αυξηθεί το ποσοστό του εσωτερικού τουρισμού. Τώρα πλέον η ενίσχυση του εσωτερικού τουρισμού είναι αδήριτη ανάγκη και έχουμε ξεκινήσει να δουλεύουμε πάνω σε αυτό. Τρία σημαντικά προγράμματα, ο κλασικός κοινωνικός τουρισμός, το πρόγραμμα τουρισμός για όλους και το voucher ιδιωτικών επιχειρήσεων έχουν ήδη αρχίσει να ενεργοποιούνται. Παράλληλα, σχεδιάζουμε μια καμπάνια προβολής του εσωτερικού τουρισμού μας με έμφαση στην ασφάλεια των προορισμών και στην τήρηση των κανόνων υγιεινής. Θα ξεκινήσει τις επόμενες εβδομάδες και είμαστε στη φάση του σχεδιασμού των πλάνων προβολής.\nΤο γεωγραφικό διαμέρισμα της Θράκης αποτελεί παράδειγμα περιοχής που κλήθηκε να διαχειριστεί μεταναστευτικές ροές με σημαντικές επιπτώσεις στη λειτουργία των τοπικών επιχειρήσεων. Θεωρείτε ότι είναι απαραίτητη η ένταξη της Θράκης και της Σαμοθράκης στο καθεστώς επιδότησης των τουριστικών επιχειρήσεων σε αναλογία με το καθεστώς που αποφασίστηκε και περιγράφεται για τα νησιά του Βορειανατολικού Αιγαίου και τα Δωδεκάνησα;\nΣχεδιάζουμε νέα ειδικά προγράμματα προβολής της Θράκης και της Βόρειας Ελλάδας γενικότερα, σε ξένες αγορές και χώρες για τις οποίες είναι προορισμοί και από όπου έχουν τουριστικές ροές. Ως ΕΟΤ, ειδικά για τη Σαμοθράκη, τη Θράκη αλλά και Θάσο, Καβάλα κ.α., από πέρυσι το καλοκαίρι υλοποιούμε δράσεις προβολής όπως στο μετρό του Βουκουρεστίου, ταξίδια δημοσιογράφων από Ρουμανία, Ισραήλ και άλλες χώρες. Όσον αφορά την επιδότηση την οποία αναφέρετε, προφανώς θα ήταν ένα μέτρο που θα βοηθούσε, αλλά θα μου επιτρέψετε να μην μπω σε «ξένα χωράφια»…\nΣχεδιάζετε κάποια δράση "μετακύλισης τουρισμού" από περιοχές που εμφανίζουν υπερτουρισμό σε όμορες λιγότερο προβεβλημένες περιοχές με αντίστοιχα χαρακτηριστικά (π.χ. Μύκονος - αλλά νησιά των Κυκλάδων, Ζαγοροχώρια – Κόνιτσα κλπ.);\n-Ο υπερτουρισμός είναι μία πολύ παρεξηγημένη έννοια και η χώρα μας δεν πάσχει από αυτό... Χρειαζόμαστε όμως μία βιώσιμη προσέγγιση και ένα σχέδιο διαχείρισης προορισμών σε τοπικό επίπεδο ειδικά όπου η τουριστικές ροές είναι ιδιαίτερα αυξημένες. Υπάρχουν σημεία και περιοχές στις οποίες χρειάζεται να γίνει μία μελέτη φέρουσας ικανότητας προκειμένου να βγουν χρήσιμα συμπεράσματα για την αντοχή του φυσικού τοπίου αλλά και των υποδομών. Δεν είναι μια εύκολη υπόθεση αλλά είναι κάτι που πρέπει να γίνει σε αρκετές περιοχές. Από εκεί και πέρα δεν πιστεύω στην «τεχνητή» τόνωση περιοχών ή στην «αποσυμπίεση» άλλων... Οι ίδιοι οι προορισμοί είναι αυτοί που διαμορφώνουν τελικά την ζήτηση και φυσικά ο ρόλος του ΕΟΤ είναι η προβολή ισότιμα όλων των τουριστικών μας προορισμών. Υπάρχουν όμως περιοχές που χρειάζονται μεγαλύτερη ενίσχυση καθώς έχουν τα πλεονεκτήματα αλλά δεν τα έχουν αξιοποιήσει στο βαθμό που θα μπορούσαν.\nΈχετε εικόνα για το πώς θα κυμανθεί φέτος η τουριστική κίνηση σε δημοφιλή νησιά (Κρήτη, Ρόδος, Κέρκυρα, Σαντορίνη κ.α.), η οικονομία των οποίων εξαρτάται κυρίως ή αποκλειστικά από τον τουρισμό;\nΣίγουρα η εικόνα είναι σήμερα καλύτερη σε σχέση με πριν από δύο μήνες. Η ζήτηση είναι περισσότερο αυξημένη για δημοφιλείς τουριστικούς προορισμούς αλλά ο στόχος μας και η προσπάθειά μας είναι η ζήτηση να μεταφραστεί σε κρατήσεις και τελικά σε αφίξεις. Καθώς φέτος πάμε να πάρουμε όσο μεγαλύτερο μερίδιο γίνεται από μία ήδη πολύ μικρότερη παγκόσμια πίτα στον τουρισμό, οι περιοχές - «ναυαρχίδες» του τουρισμού θα παίξουν μεγάλο ρόλο και αναμένεται να συγκεντρώσουν φέτος το μεγαλύτερο μερίδιο μιας μικρής πίτας. Ταμείο πάντως θα κάνουμε το Νοέμβριο.\nΠολλοί εκτιμούν ότι και τον Ιούλιο η τουριστική κίνηση θα κυμανθεί σε χαμηλά επίπεδα, λόγω του ότι πολλές χώρες θα ανοίξουν τα σύνορά τους από τον Αύγουστο. Μπορούν να επουλώσουν τις «πληγές» στον τουρισμό ο Αύγουστος, ο Σεπτέμβριος, ίσως και κάποιο διάστημα του Οκτωβρίου;\nΟι πρώτες τρεις εβδομάδες του Ιουλίου είναι πράγματι εξαιρετικά κρίσιμες για όλη την υπόλοιπη καλοκαιρινή σεζόν. Κι αυτό γιατί ανοίγοντας όλα τα περιφερειακά αεροδρόμια θα αρχίσουν οι ροές να αυξάνονται μια και ήδη σημαντικές αεροπορικές εταιρίες και tour operatorsξεκινάνε να φέρουν κόσμο. Είναι όμως κι ένα κρίσιμο διάστημα γιατί θα εφαρμοστούν στην πράξη τα υγειονομικά πρωτόκολλα και εφόσον όλα πάνε καλά θα δοθεί ένα ισχυρό σήμα ασφάλειας προς το εξωτερικό άρα και το έναυσμα για αύξηση των αφίξεων πιο δυναμικά από τον Αύγουστο και μετά. Αυτό μαζί με την δυναμική καμπάνια προβολής που ξεκινά ο ΕΟΤ στο εξωτερικό, υπολογίζουμε να τονώσει ακόμα περισσότερο τη ζήτηση και κυρίως να μεταφραστεί σε αφίξεις.\nΚλείνοντας αυτή τη συνέντευξη, που παρουσιάζεται σε δεκάδες εβδομαδιαίες περιφερειακές εφημερίδες και ιστοσελίδες ανά την Ελλάδα, ποιο είναι εκείνο το μήνυμα που θα θέλατε να στείλετε στους συμπολίτες μας, τους επαγγελματίες και εργαζόμενους του τουρισμού; Και ασφαλώς αν σας λέγαμε να ιεραρχήσετε τρία στοιχήματα - στόχους που θέλετε να πετύχετε κατά την διάρκεια της θητείας σας στον ΕΟΤ ποια θα ήταν;\nΚατ' αρχήν να ευχαριστήσω για την ευκαιρία και να συγχαρώ για την εξαιρετική δουλειά που γίνεται στον περιφερειακό έντυπο και ηλεκτρονικό τύπο και μάλιστα σε πολύ αντίξοες συνθήκες. Τους 9 μήνες που έχω αναλάβει την ηγεσία του ΕΟΤ η συγκυρίες για τον ελληνικό τουρισμό δεν ήταν καθόλου ευνοϊκές. Κληθήκαμε να αντιμετωπίσουμε τρεις μείζονες κρίσεις μέσα σε ελάχιστο χρόνο: την πτώχευση της Thomas Cook, την προσφυγική κρίση και τον Έβρο και τώρα την πρωτοφανή πανδημία του κορωνοιού. Αναγκαστικά το πρώτο μας μέλημα ήταν να αντιμετωπίσουμε αυτές τις καταστάσεις και ειδικά τώρα ρίχνουμε όλα μας τα όπλα για να κρατηθεί όρθια φέτος η τουριστική μας βιομηχανία. Δεν αφήνουμε στην άκρη βέβαια τους μακροπρόθεσμους στόχους μας που είναι αρκετοί αλλά ειδικά το 2020 θα είναι μία μάχη χαρακωμάτων. Το δικό μου όραμα για τον Ελληνικό Οργανισμό Τουρισμού είναι να ανακτήσει την αίγλη του και να αποτελεί έναν από τους πλέον παρεμβατικούς Οργανισμούς στην Ευρώπη. Μπορούμε να το κάνουμε και είμαι βέβαιος ότι θα τα καταφέρουμε, ακόμα και μέσα από όλες τις δυσκολίες που μας πάνε προσωρινά πίσω...


Τα 10 καλύτερα ξενοδοχεία κοντά σε: Rhodes private guided tours\nΤα καλύτερα ξενοδοχεία κοντά σε: Rhodes private guided tours, Ρόδος (Χώρα)\nΞενοδοχεία κοντά σε: Rhodes private guided tours\nRhodes private guided tours: Διαβάστε κριτικές\n973 από 2.589 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Rhodes private guided tours\n1,4 χλμ. από Rhodes private guided tours\n1,7 χλμ. από Rhodes private guided tours\n1,5 χλμ. από Rhodes private guided tours\n1,0 χλμ. από Rhodes private guided tours\n0,7 χλμ. από Rhodes private guided tours\n1,6 χλμ. από Rhodes private guided tours\n1,9 χλμ. από Rhodes private guided tours\n2,1 χλμ. από Rhodes private guided tours\n1,2 χλμ. από Rhodes private guided tours\n1,3 χλμ. από Rhodes private guided tours\n2,0 χλμ. από Rhodes private guided tours\n1,8 χλμ. από Rhodes private guided tours


Άνα Μπεατρίς Μπαρός: To supermodel κάνει χρυσές μπίζνες στη Μύκονο - Iciao\nXάρη στις επιχειρηματικές δραστηριότητες της οικογένειας του συζύγου της Καρίμ Ελ Σιάτι. Η Βραζιλιάνα καλλονή που λατρεύει το νησί το κάνει σημείο συνάντησης των διασημότερων supermodels. Η οικογένεια Ελ Σιάτι δεν χρειάζεται συστάσεις στους διεθνείς επιχειρηματικούς κύκλους, αφού αποτελεί ισχυρή δύναμη στον χώρο του παγκόσμιου τουρισμού. Kατέχει την ταξιδιωτική εταιρεία Travco Group και κρουαζιερόπλοια, τη […]\nΔημοσιεύθηκε: 27 Ιουλίου 2021 15:30\nΑρχική > Showbiz > Άνα Μπεατρίς Μπαρός: To supermodel κάνει χρυσές μπίζνες στη Μύκονο\nXάρη στις επιχειρηματικές δραστηριότητες της οικογένειας του συζύγου της Καρίμ Ελ Σιάτι.\nΗ Βραζιλιάνα καλλονή που λατρεύει το νησί το κάνει σημείο συνάντησης των διασημότερων supermodels.\nΗ οικογένεια Ελ Σιάτι δεν χρειάζεται συστάσεις στους διεθνείς επιχειρηματικούς κύκλους, αφού αποτελεί ισχυρή δύναμη στον χώρο του παγκόσμιου τουρισμού.\nKατέχει την ταξιδιωτική εταιρεία Travco Group και κρουαζιερόπλοια, τη διεθνή αλυσίδα πεντάστερων ξενοδοχείων Jaj Hotels Group.\nΠεριουσία που μετριέται σε δισεκατομμύρια και, φυσικά, μια θέση στη λίστα του «Forbes» με τους κροίσους του πλανήτη.\nO γιος του Αιγύπτιου μεγιστάνα Χαμέντ Ελ Σιάτι, Καρίμ, συνεχίζει επάξια το επιχειρηματικό έργο του πατέρα του.\nΚαι λατρεύει τη χώρα μας καθώς έχει ελληνική καταγωγή από την πλευρά της μητέρας του, της Ντόρας Θεοδώρου, Ελληνίδας της Αιγύπτου.\nΟ καλλονός Καρίμ και η εντυπωσιακή σύζυγός του και άλλοτε «Αγγελος» της Victoria’s Secret, Άνα Μπεατρίς Μπάρος, ζουν μεταξύ Παρισιού, Καΐρου, Ρίο και Αθήνας και λατρεύουν τη Μύκονο, την οποία έχουν ταυτίσει με μερικές από τις πιο ευτυχισμένες στιγμές της ζωής τους.\nΠρόσφατα το λαμπερό ζευγάρι, που πρωταγωνιστεί στις κοσμικές στήλες εξαιρετικά επιλεκτικών περιοδικών όπως το «Tatler» και το «Vanity Fair».\nΑπέκτησε ακόμη πιο στενή σχέση με το Νησί των Ανέμων, αφού η οικογένεια των Αιγυπτίων μεγιστάνων πρόσθεσε στις ιδιοκτησίες της δυο πολυσυζητημένες κατοικίες.\nΑυτές των Λάκη Γαβαλά στη Φτελιά αντί 1,9 εκατ. ευρώ και του Πάνου Μαρινόπουλου στο Φανάρι για 20 εκατ. ευρώ.\nΗ βίλες Γαβαλά και Μαρινόπουλου\nΣτη βίλα του Λάκη Γαβαλά έχουν φιλοξενηθεί οι σημαντικότερες προσωπικότητες από τον χώρο της παγκόσμιας μόδας και μερικά από τα μεγαλύτερα πάρτυ διεθνούς βεληνεκούς.\nΠλέον η πολυτελής κατοικία με τον υπέροχο περιβάλλοντα χώρο, τη μοναδική θέα και την εντυπωσιακή πισίνα -η οποία παρότι απέχει μερικά χιλιόμετρα από την παραλία.\nΔιαθέτει θαλασσινό νερό- ανακαινίζεται προκειμένου να αποτελέσει τη μόνιμη καλοκαιρινή κατοικία του Καρίμ Ελ Σιάτι και της Ανα Μπεατρίς Μπάρος.\nΩστόσο τα όνειρα και οι φιλοδοξίες της διάσημης οικογένειας που σχετίζονται με το κοσμοπολίτικο νησί δεν σταματούν εδώ.\nΠρόσφατα μπήκαν και οι σχετικές υπογραφές προκειμένου να αποκτήσουν το gay friendly πολυτελές ξενοδοχείο «Elysium», στο κέντρο της Μυκόνου.\nΤο οποίο, σύμφωνα με τοπικές πηγές, πρόκειται να λειτουργήσει φέτος ως έχει, ενώ από του χρόνου θα ανακαινιστεί πλήρως.\nΘα γίνει ακόμη πιο πολυτελές και χάρη στην επιχειρηματική μαεστρία και τις διεθνείς διασυνδέσεις της οικογένειας Ελ Σιάτι θα αποτελέσει ένα από τα κορυφαία καταλύματα του νησιού και από τα πιο μεγαλοπρεπή της Μεσογείου.\nΤην ευθύνη του πρότζεκτ έχει αναλάβει ο ίδιος ο Καρίμ, καθώς επιθυμεί να περνά όλο και περισσότερο χρόνο τα καλοκαίρια στη Μύκονο μαζί με την οικογένειά του.\nΔιπλή χαρά και για την πανέμορφη Βραζιλιάνα Μπάρος, που θα έχει πλέον τη δυνατότητα να φιλοξενήσει τις καλλονές -συμπατριώτισσές της και μη- στο δικό της ξενοδοχείο.\nΑπό τις πρώτες που ετοιμάζουν βαλίτσες είναι η Αλεσάντρα Αμπρόσιο, στενή της φίλη εδώ και χρόνια.\nΓια την εντυπωσιακή Άνα Μπεατρίς Μπάρος, το κορίτσι του Elite Models που είναι συνδεδεμένο με καμπάνιες διάσημων οίκων όπως ο Christian Dior, o Αrmani και η Chanel.\nΚαι έχει διαπρέψει σε σόου των Valentino, Missoni, Gucci, Versace, Jean-Paul Gautier και Dolce & Gabbana και φυσικά στις περίφημες επιδείξεις της Victoria’s Secret, η Μύκονος δεν είναι απλά το μέρος όπου περνάει τις διακοπές της.\n«Θυμάμαι ακόμη την πρώτη επίσκεψή μου στο νησί πριν από χρόνια», μου είχε εξομολογηθεί. «Οπως δεν ξεχνώ τη στιγμή που αντίκρισα το πρώτο ηλιοβασίλεμα.\nΔεν έχω δει ωραιότερο στη ζωή μου! Για μένα η Μύκονος είναι συνυφασμένη με οικογένεια και φίλους, με καλό φαγητό, βόλτες με το σκάφος, περίπατους στα σοκάκια και μαγικά χρώματα στον ουρανό. Υπάρχει φυσική ομορφιά και ωραία ενέργεια».\nO Καρίμ Ελ Σιάτι και η Άνα Μπεατρίς Μπάρος παντρεύτηκαν στη Μύκονο το καλοκαίρι του 2016 σε μια απομακρυσμένη οργανωμένη παραλία, τη Λιά.\nΣε ένα σκηνικό-υπερπαραγωγή που λέγεται ότι στοίχισε το αστρονομικό ποσό των 5 εκατ. δολαρίων.\nΟι προσκεκλημένοι από όλο τον κόσμο κατέφθασαν με ιδιωτικά αεροσκάφη και πολυτελή γιοτ, ενώ ένα από τα παρανυφάκια τους ήταν η κόρη της Αλεσάντρα Αμπρόσιο, Άντζα.\nΗ πολύ χλιδάτη ζωή\nΜετά το μυστήριο ακολούθησε δεξίωση για τους 600 jet setters καλεσμένους και τα μοντέλα. Για τον γάμο τους επέλεξαν τη Μύκονο επειδή τη λατρεύουν ούτως ή άλλως, καθώς έρχονται κάθε χρόνο για διακοπές.\nΠρόκειται για άτομα που με την ίδια ευκολία παραθερίζουν στο Ρίο ντε Τζανέιρο, στην Κυανή Ακτή, στη Σάντα Μαργκερίτα ή οπουδήποτε αλλού στον κόσμο.\nΠαρ’ όλα αυτά, η Μύκονος δεν χάνει ποτέ τη θέση της στο ετήσιο καλοκαιρινό τους πρόγραμμα. Τους αρέσει η ζωή του νησιού, ο κοσμοπολίτικος αέρας και η εναλλαγή μεταξύ απλότητας και γκλάμουρ. Το ότι διαθέτουν εκεί σπίτι μόνο τυχαίο δεν είναι.\nΗ Άνα Μπεατρίς θυμάται: «Η Μύκονος είναι συνδεδεμένη με στιγμές ευτυχίας. Περάσαμε αξέχαστες στιγμές σε αυτό το τριήμερο event.\nΗταν τρεις ημέρες γεμάτες πάρτυ. Στη διάρκεια της τελετής, δε, μας συνόδεψε το τέλειο ηλιοβασίλεμα. Κάθε φορά η μνήμη μου ανατρέχει σε όλο αυτό που έζησα και ενθουσιάζομαι».\nΠαλιότερα, είχε ερωτηθεί κατά πόσο ο Καρίμ έχει επηρεάσει τη ζωή της και είχε απαντήσει: «Ο σύζυγός μου είναι πολύ καλός επιχειρηματίας, είμαι υπερήφανη για την ιστορία του και έχω διδαχτεί πολλά για την επιχειρηματικότητα μαζί του.\nΤου αρέσει να βρίσκεται με την οικογένειά μας και με καλούς φίλους όπως αρέσει και σε εμένα».\nΟ Καρίμ έχει υιοθετήσει την αγάπη του για τη χώρα μας από τη μητέρα του, αφού η Θεοδώρα Θεοδώρου είναι Ελληνίδα γεννημένη και μεγαλωμένη στην Αίγυπτο.\nΣπούδασε interior design και όταν γνωρίστηκε με τον Χαμέντ Ελ Σιάτι άρχισε να επιμελείται τις διακοσμήσεις των ξενοδοχείων του, δραστηριότητα που διατηρεί μέχρι και σήμερα.\n«Χάρη στην πεθερά μου ήρθα πιο κοντά στην Ελλάδα, τους Ελληνες και τον ελληνικό τρόπο ζωής. Ελληνες και Βραζιλιάνοι έχουν κοινή οπτική και νοοτροπία.\nΕίμαστε λαοί έξω καρδιά, που αγαπάμε τον ήλιο, τη θάλασσα, τον χορό, το γλέντι. Στο σπίτι μας κρατάμε πολλές ελληνικές συνήθειες, ειδικά τους μήνες που βρισκόμαστε στη Μύκονο», περιγράφει η Άνα Μπεατρίς.\nΠαρεμπιπτόντως, η οικογένεια Ελ Σιάτι θεώρησε την Ελλάδα ασφαλή τόπο διαμονής στη διάρκεια της πανδημίας. Γι’ αυτό Καρίμ και Μπάρος πέρασαν ένα μέρος του χειμώνα μαζί με τα παιδιά τους στην Αθήνα.\nΤο εμβληματικό «Elysium»\nΌταν στα 90s ο δαιμόνιος επιχειρηματίας Βασίλης Χουλιάρας δημιούργησε το gay friendly ξενοδοχείο «Elysium» βρήκε όλους τους Μυκονιάτες απέναντί του.\nΣήμερα, όλοι υποκλίνονται στην υψηλή αισθητική του την οποία απολαμβάνουν διάσημοι σχεδιαστές μόδας, Χολιγουντιανοί σταρ και γαλαζοαίματοι.\nΤο design -πολλά από τα έπιπλα φέρουν την υπογραφή του Φιλίπ Σταρκ-, οι πολυτελείς παροχές, και κυρίως η φιλελεύθερη, πάντα στο πλαίσιο της ευπρέπειας, ατμόσφαιρα μετατρέπουν το «Elysium» σε place to be για τους σταρ.\nΗ Τζόντι Φόστερ το έχει προτιμήσει τρία καλοκαίρια, όπως άλλωστε και ο Αμερικανός σχεδιαστής Κάλβιν Κλάιν με την παρέα του.\n«Σε εμάς ακόμη και οι διάσημοι δείχνουν πιο χαλαροί», αναφέρει ο μέχρι πρότινος ιδιοκτήτης του Βασίλης Χουλιάρας.\n«Η Τζόντι Φόστερ ήταν επικοινωνιακή και γλυκιά. Ο Τζιανφράνκο Φερέ θα μου μείνει αξέχαστος για το πόσο γαλαντόμος ήταν με το προσωπικό.\nΕπιανε κουβέντα και έδινε tips ακόμη και στις καθαρίστριες. Ο Βαλεντίνο είναι ευγενής και άνθρωπος σχετικά απόμακρος και του πρωτοκόλλου σε αντίθεση με τον Ζαν-Πολ Γκοτιέ, που είναι ιδιαίτερα ανοιχτός.\nΚαι πρόθυμος να ανταποκριθεί στη συζήτηση που θα θελήσει κάποιος να του ανοίξει. Οι Dsquared2 ξεχειλίζουν τρέλα και ενέργεια, όπως και ο σχεδιαστής Τζούλιεν ΜακΝτόναλντ.\nΩστόσο, ο πιο εκκεντρικός και όμορφος άνθρωπος της μόδας που γνώρισε το “Elysium”ήταν ο Τιερί Μιγκλέρ, μια ξεχωριστή προσωπικότητα και ένας κατά κοινή ομολογία πολύ ωραίος άνδρας».\nAν υπάρχει ένα ακόμη συστατικό επιτυχίας για το «Elysium», αυτό σχετίζεται με ένα από τα ωραιότερα ηλιοβασιλέματα της Μυκόνου.\nΣτον χώρο γύρω από την πισίνα απολαμβάνει κανείς τη φαντασμαγορική δύση του ηλίου πίνοντας δροσερά cocktails και παρακολουθώντας ένα σόου του οποίου η φήμη έχει ξεπεράσει τα ελληνικά σύνορα.\nΤην ώρα που ο ήλιος εξαφανίζεται σιγά-σιγά μέσα στη θάλασσα στο «Elysium» δημιουργείται το αδιαχώρητο.\nΟι διασημότερες drag queens συνθέτουν ένα υπερθέαμα από χορό και τραγούδι που απολαμβάνουν από απλοί επισκέπτες του νησιού μέχρι πανίσχυροι Ευρωπαίοι επιχειρηματίες και ακριβοθώρητοι διάδοχοι των Αραβικών Εμιράτων.\nΠου γίνονται μια απέραντη παρέα, αφού αυτή την ώρα κάθε είδους τύποι και πρωτόκολλα μπαίνουν την άκρη.\nΗ νέα εποχή του «Elysium» ξεκινά το επόμενο καλοκαίρι. Η οικογένεια Ελ Σιάτι φιλοδοξεί να ανοίξει τις πόρτες του πολυτελούς ξενοδοχείου στο κέντρο της Μυκόνου για VIP φιλοξενούμενους απ’ όλο τον κόσμο και η Aνα Μπεατρίς Μπάρος να το μετατρέψει σε παροικία μοντέλων.\nOι άλλοτε «Αγγελοι» της Victoria’s Secret Αλεσάντρα Αμπρόσιο, Αντριάνα Λίμα και Iζαμπέλ Γκουλάρτ ανυπομονούν ήδη για τα εγκαίνια…\nΆνα Μπεατρίς Μπαρός\n#Άνα Μπεατρίς Μπαρός


Η Miley Cyrus έχει νέο boyfriend! Ποιος είναι ο ροκάς Max Morrando - TeenQueen.gr\nΌλα όσα θέλεις να ξέρεις για τον Maxx Morando!\nΚαι ναι, είναι γεγονός (όχι επιβεβαιωμένο, αλλά εμείς παρ' όλα αυτά χαιρόμαστε)! Η Miley Cyrus έχει νέο αγόρι, ο οποίος ακούει στο όνομα Maxx Morando και είναι μουσικός.\nΣύμφωνα με το E! News, οι δυο τους γνωρίστηκαν μέσω κοινών φίλων και έχουν στενούς δεσμούς, αφού τους ενώνει η καλλιτεχνική και δημιουργική τους φλέβα.\nΟι αναφορές λένε ότι ο Maxx πήγε να υποστηρίξει τη Miley στην εμφάνιση που έκανε στο NBC την παραμονή της Πρωτοχρονιάς, στο Μαϊάμι. Όμως πριν από αυτό, τον Νοέμβριο του 2021, το ζευγάρι εθεάθη μαζί στο κόκκινο χαλί, σε επίδειξη μόδας στο Λος Άντζελες.\nΚανείς από τους δύο δεν έχει επιβεβαιώσει ακόμη αυτή τη νέα σχέση που φαίνεται πως... ανθίζει, παρ' όλα αυτά εμείς ψάξαμε και βρήκαμε όλα όσα θέλεις να γνωρίζεις για τον φημολογούμενο νέο σύντροφο της Miley Cyrus!\nO Maxx ανήκει σε μία μπάντα\nΟ Maxx είναι ο ντράμερ ενός ροκ συγκροτήματος με έδρα το Λος Άντζελες που ονομάζεται «Liily». Πριν ενταχθεί σε αυτή την μπάντα, ο μουσικός ήταν μέλος των «The Regrettes» από το 2015 έως το 2018, επίσης ως ντράμερ. FYI, ο Maxx είναι πολύ έμπειρος στο να παίζει διάφορα όργανα, συμπεριλαμβανομένης της κιθάρας.\nΗ δημοσίευση κοινοποιήθηκε από το χρήστη Liily (@liilytheband)\nΕίναι μικρότερος από τη Miley Cyrus\nΟ Maxx Morando γεννήθηκε στις 16 Νοεμβρίου 1998, δηλαδή είναι 23 ετών, ενώ η Miley Cyrus είναι 29. Οι δυο τους έχουν έξι χρόνια διαφορά, όμως ανήκουν στο ίδιο ζώδιο (είναι και οι δύο Σκορπιοί), καθώς τα γενέθλια της Miley είναι μόλις λίγες ημέρες μετά του Maxx, και συγκεκριμένα στις 23 Νοεμβρίου.\nΟ Maxx ασχολείται και με τη... μόδα\nΟ Maxx είναι καλλιτέχνης και φαινομενικά δημιουργικός σε όλα τα πράγματα. Το φημολογούμενο αγόρι της Miley σχεδίασε χαρακτήρες κινουμένων σχεδίων που ήταν μέρος μιας συνεργασίας με σχεδιαστές ρούχων, τα οποία λάνσαρε η τραγουδίστρια.\n«Αυτή η εμφάνιση είναι μια μοναδική στο είδος της συνεργασία μεταξύ δύο από τους αγαπημένους μου ανερχόμενους καλλιτέχνες, του Maxx Morando και του Shane Kastl. Ο Shane χρησιμοποίησε υπάρχοντα κομμάτια που έχω συλλέξει με την πάροδο του χρόνου και προσάρμοσε τους χαρακτήρες κινουμένων σχεδίων του Maxx πάνω τους. Η συνεργασία τους είναι το τέλειο παράδειγμα βιωσιμότητας που γίνεται η επόμενη φάση της μόδας και αποδεικνύει ότι τα πάντα μπορούν να εφευρεθούν ξανά, κάτι που με αντιπροσωπεύει βαθιά», είπε η Miley για το σύνολο σε συνέντευξή της τον Σεπτεμβρίου του 2021.\nΗ δημοσίευση κοινοποιήθηκε από το χρήστη MAXX MORANDO (@mmaxxm)\nΑυτά είναι όλα όσα γνωρίζουμε για το Maxx προς το παρόν. Αν, όμως, αυτό το ειδύλλιο συνεχιστεί, σίγουρα θα επιστρέψουμε με περισσότερες πληροφορίες!\nΑΓΟΡΙ MILEY CYRUS


Εξέγερση Πολυτεχνείου - Α. Σαρρηκώστας: Ο φωτογράφος που κατέγραψε την εισβολή αφηγείται καρέ καρέ όσα έζησε (βίντεο) | eirinika.gr\nΕξέγερση Πολυτεχνείου - Α. Σαρρηκώστας: Ο φωτογράφος που κατέγραψε την εισβολή αφηγείται καρέ καρέ όσα έζησε (βίντεο)\n«Ακούγοντας της επίστριες των τανκς να κατεβαίνουν μπροστά από τη Βουλή»\n17 Νοεμβρίου 2021 - 5:49μμ\nΟ Αριστοτέλης Σαρρηκώστας, ο φωτογράφος που κατέγραψε την εισβολή του τανκ μίλησε στην εκπομπή «Συνδέσεις».\n«Τη στιγμή που κρατούσα τη φωτογραφική μηχανή ο νους μου και τα πάντα μου ήταν στο να καταγράψω το γεγονός και τίποτα παραπάνω. Δεν μπορώ μετά από 48 ολόκληρα χρόνια να πιστέψω ότι ήμουν εγώ αυτός που τα έκανα αυτά, όμως ήμουν εκεί και τα κατέγραψα. Οι εξεγερμένοι φώναζαν τα γνωστά σε όλους μας συνθήματα, ανοίγοντας τα πουκάμισά τους πίσω από τα σιδερένια κάγκελα της πόρτας και φωνάζοντας στους στρατιώτες και αστυνομικούς: “ελάτε μαζί μας, είμαστε αδέρφια, είμαστε άοπλοι”. Όλα αυτά με συγκινούσαν αλλά δεν μπορούσα να κάνω διαφορετικά, αφού ήμουν εκεί με έναν και μόνο σκοπό» είπε μιλώντας στην ΕΡΤ.\n«Ακούγοντας της επίστριες των τανκς να κατεβαίνουν μπροστά από τη Βουλή, ειδοποίησα τον διευθυντή μου και μαζί μπήκαμε στο αυτοκίνητό του, μια Jaguar της εποχής εκείνης και κατεβήκαμε την οδό Αμερικής.\nΤότε πέσαμε πάνω στην φάλαγγα των τανκς τα οποία κατέβαιναν προς την οδό Πατησίων. Καταφέραμε και βρήκαμε λίγο χώρο, γίναμε μέλος της φάλαγγας. Όταν μας πλησίασε αστυνομικό αυτοκίνητο και με την απειλή περιστρόφου ο οδηγός μας έλεγε, μπροστά στο Πανεπιστήμιο, ότι θα μας πυροβολήσει αν δε φύγουμε, λέγοντάς μας διάφορα επίθετα, εμείς συνεχίζαμε σιγά – σιγά.\nΗ απάντηση που του έδωσα ήταν ένα μακρόσυρτο “Σςςς”. Του είπα δηλαδή να σωπάσει δίχως να πω κουβέντα. Πραγματικά αυτός σοκαρίστηκε. Υποθέτω ότι νόμιζαν, βλέποντας τις πινακίδες του αυτοκινήτου, που ήταν αγγλικές, ότι ήμασταν π.χ. CIA.\nΑυτό είναι που μας έσωσε. Κατόπιν συνεννόησης με αρχιφύλακα απομακρύνθηκαν κι έτσι μπορέσαμε να συνεχίσουμε την πορεία μας. Στράφηκα στην οδό Στουρνάρη και Πατησίων, έμεινα εκεί πέντε ώρες, μέχρι την ώρα που το τανκ έκανε την εισβολή στο Πολυτεχνείο».\nΕΠΕΤΕΙΟΣ ΠΟΛΥΤΕΧΝΕΙΟΥ.ΕΞΕΓΕΡΣΗ ΠΟΛΥΤΕΧΝΕΙΟΥ


Kαλησπέραααα κορίτσια! Σήμερα είπα να σας δείξω ένα βερνίκι νυχιών που έχω ερωτευτεί τον τελευταίο καιρό! Το είδα στα νύχια μιας πωλήτριας στα oysho και τη ρώτησα ποιό είναι. Δε θυμόταν να μου πει, αλλά από την περιγραφή κατέληξα σε αυτό! Και νομίζω πως,ναι.. είναι αυτό!\nΕίναι λοιπόν από L'oreal Paris το 850 lemon meringue. Είναι ένα λευκό χρώμα που λεμονίζει. Το χρώμα του μου θυμίζει το moringa body butter απο TBS. Νομίζω ότι είναι πολύ κομψό χρώμα συγκριτικά με ένα καθαρό λευκό. Το πινελάκι του είναι εξαιρετικά βολικό. Χρειάστηκα 2 στρώσεις και μου έκανε εντύπωση που μου κράτησε τουλάχιστον 5-6 μέρες, αν σκεφτείτε πως τα ανοιχτά παστέλ χρώματα, είναι δύσκολα. Η τιμή του ήταν στα 4,50 ευρώ και το μόνο αρνητικό που μπορώ να βρω είναι ότι περιέχει μόνο 5 ml προϊόντος.\nΠώς σας φάνηκε η τελευταία εμμονή μου όσον αφορά τα βερνίκια νυχιών;\nΑναρτήθηκε από Olia Dt στις 4:37 μ.μ. 17 σχόλια:\nΕτικέτες L'oreal, Most Used Nail Polishes & Swatches, Nails & Nail Polishes, Reviews\nΜετά από καιρό απουσίας (για διαφόρους λόγους) αποφάσισα να επανέλθω σιγά σιγά. Το πρώτο ποστ, λοιπόν, μετά το καμ-μπακ, αφορά τα γαλλικά προϊόντα Menthogel foot-care, τα οποία έχουν φτιαχτεί για να φροντίζουν και να περιποιούνται τα ποδαράκια μας! Tα χάζευα καιρό στο carelab, αλλά τελικά μου στάλθηκαν για δοκιμή! Πάμε λοιπόν να τα δούμε!\nΥΠΟΠΤΕΡΝΙΟΙ ΠΑΤΟΙ MENTHOGEL\nΑυτό για το οποίο χάρηκα περισσότερο όταν το είδα, ήταν ο υποπτέρνιος πάτος Menthogel. Παρόλα αυτά, επειδή ο πατέρας μου ήθελε να ανεβεί στον Όλυμπο και πέρσυ που το είχε κάνει, είχαν κουραστεί πολύ τα πόδια του, αποφάσισα να του τα δώσω, γιατί φαντάστηκα ότι θα τα 'χε περισσότερη ανάγκη τη δεδομένη χρονική στιγμή. Τον ρώτησα αν τον ενδιαφέρουν και φυσικά μου τα πήρε!\nΗ συσκευασία στην οποία περιέχονται, μου άρεσε ιδιαίτερα, μιας και έχει test zone, όπου ο καθένας μπορεί να πιάσει, για να καταλάβει την υφή τους, το υλικό κλπ. Είναι φτιαγμένοι από μαλακό τζελ, με σκοπό να "απορροφήσουν τους κραδασμούς και να ανακουφίσουν από πόνο και πίεση την πτέρνα" και όταν το πιάσεις σίγουρα καταλαβαίνεις ότι έχει και ταλκ. Εγώ να σας πω την αλήθεια, τα φόρεσα ελάχιστα για να δω την αίσθηση που έχει, και αισθανόμουν ότι κάνω πολύ "ανάλαφρο περπάτημα" και δεν καταπονώ τα πόδια μου. Αυτό βέβαια μου το επιβεβαίωσε κι ο ίδιος ο πατέρας μου, κι από το καθημερινό περπάτημα που κάνει και από την ανάβαση που έκανε στον Όλυμπο.\nαριστερά: σημείο Test Zone - δεξιά: υποπτέρνιοι πάτοι Menthogel μετά από καθημερινή χρήση 2 μηνών\nΚοστίζουν 13,60 ευρώ και το καλό είναι πως μπορείς να τα πλένεις (ακόμα και καθημερινά όπως προτείνεται) με "χλιαρό νερό βρύσης και μαλακό σαπούνι. Για μεγαλύτερη προστασία και ανακούφιση, προσθέτεις μαλακή φυσική απορροφητική πούδρα (ταλκ)".\nΕγώ, να σας πω την αλήθεια μου, τα ζήλεψα και θα τα πάρω!\nΥπάρχουν 11 διαφορετικά είδη αντιπιεστικών και αντικραδασμικών επικαλυμμάτων υδρογέλης Menthogel, για να καλύψουν κάθε ανάγκη. Ανακαλύψτε τα εδώ.\nΚΡΕΜΑ ΠΟΔΙΩΝ MENTHOGEL "ΤΡΙΠΛΗ ΔΡΑΣΗ"\nΤώρα, ας περάσουμε στο άλλο προϊόν που μου έκανε εντύπωση και είναι η κρέμα ποδιών Menthogel "Τριπλή Δράση". Περιέχει:\nάργιλο αναμεμιγμένο με πούδρα, για να απορροφά τον ιδρώτα και να μαλακώνει το δέρμα\nγλυκερίνη, που προσφέρει ενυδάτωση\nαιθέρια έλαια, που προστατεύουν τα πόδια από τους μύκητες και καταπολεμούν τη κακοσμία\nκαι εκχύλισμα μέντας που καταπραϋνει και ανακουφίζει τα πόδια.\nΈχει παχύρευστη υφή και έντονη μυρωδιά, που εγώ λατρεύω. Δεν θεωρώ ότι αυτή η μυρωδιά θα αρέσει εύκολα σε όλους, εγώ όμως της έχω αδυναμία! Αυτή η κρέμα απορροφάται αμέσως! Δεν έχω ξαναδεί τόσο απορροφητική κρέμα, δεν αφήνει ίχνος λιπαρότητας. Λατρεύω να κάνω μασάζ με τη συγκεκριμένη στα πέλματα μετά το μπάνιο και πριν τον ύπνο, αφού αφήνει τα πόδια μωρουδένια.\nΚοστίζει 9,90 ευρώ (50ml) και ενδείκνυται και για αθλητές με έντονη δραστηριότητα.\nΚΡΕΜΑ ΠΟΔΙΩΝ MENTHOGEL ΜΕ GINSENG\nΤέλος, ας περάσουμε στη κρέμα ποδιών Menthogel με ginseng. "To απόσταγμα από ασιατικές ρίζες ginseng που περιέχει, δυναμώνει το δέρμα και χαλαρώνει από την ένταση και τους μυϊκούς πόνους τις κουρασμένες γάμπες και πόδια". Έχει πουδρένιο όμορφο άρωμα και είναι λεπτόρευστη. Χρειάζεσαι ελάχιστη ποσότητα για να απλώσεις σε μεγάλη επιφάνεια. Την χρησιμοποιώ πάντα συνδυαστικά με την κρέμα ποδιών Menthogel "Τριπλή Δράση". Τη μια την απλώνω στις γάμπες και την άλλη στα πέλματα. Είναι ο ιδανικός συνδυσμός για να χρησιμοποιήσεις το βράδυ, μετά από μια κουραστική μέρα.\nΚοστίζει 10,90 ευρώ (100ml).\nΓια περισσότερες πληροφορίες, και για να δείτε και τα υπόλοιπα Menthogel προϊόντα, περάστε μια βόλτα από εδώ και εδώ.\nΑυτή ήταν η άποψή μου για τα Menthogel προϊόντα.. Τα έχετε δοκιμάσει; Εύχομαι να σας άρεσε το review ποστ μου.. Καλά να περνάτεεεε!\nΑναρτήθηκε από Olia Dt στις 5:37 μ.μ. 5 σχόλια:\nΕτικέτες Menthogel, Reviews\nΌπως ίσως να έχετε δει από το τελευταίο μου βιντεάκι στο youtube (αν δεν το 'χετε δει, πηγαίντε να το δείτε πρώτα και επιστρέψτε μετά), τρέχει ένας διαγωνισμός σε συνεργασία με το αγαπημένο μου mypharmacity. Η νικήτρια θα κερδίσει ένα body butter με άρωμα γλυκό πεπόνι (ή ό,τι άλλο άρωμα θέλει - σοκολάτα, αβοκάντο, καρύδα, τριαντάφυλλο).\n*Για να πάρετε μέρος στον διαγωνισμό ακολουθήστε προσεκτικά τα βήματα που αναγράφονται στη παρακάτω φόρμα και συμπληρώστε τις κενές περιοχές με αυτά που σας ζητώνται!\nO διαγωνισμός λήγει στις 10 Ιουνίου.\nΗ νικήτρια είναι η Ειρήνη Παπά\nΔείτε το βίντεο του διαγωνισμού:\nΕυχαριστώ το mypharmacity για τη συνεργασία\nΑναρτήθηκε από Olia Dt στις 3:14 μ.μ. 28 σχόλια:\nΕτικέτες Giveaways, mypharmacity.gr\nΚοριτσάκια, σας αφήνω να δείτε το τελευταίο βιντεάκι μου, πριν ανεβάσω το επόμενο. Αφορά το συνδρομητικό κουτάκι birchbox που κέρδισα από τον διαγωνισμό της Μαίρης από το Fairy make-up tales....!\nΑναρτήθηκε από Olia Dt στις 4:07 μ.μ. 1 σχόλιο:\nΕτικέτες Birchbox, YouTube Channel\nΚαλησπέρα κοριτσούδιαα..!! Στο τελευταίο βιντεάκι που ανέβασα εδώ και αφορά το συνδρομητικό κουτάκι Birchbox, κάποιες κοπέλες με ρώτησαν για τα βερνίκια νυχιών που είχα χρησιμοποιήσει στο μανικιούρ μου. Η mica0877 μάλιστα μου 'δωσε την ιδέα να κάνω ένα ποστ για να δείξω τα βερνίκια νυχιών που είχα χρησιμοποιήσει.. Έτσι λοιπόν προέκυψε αυτό το ποστ και ευχαριστώ πολύ τη mica0877 για την όμορφη ιδέα! Στη παρακάτω φωτό βλέπετε τα νυχούλια πριν γίνουν γαλλικό, ενώ στην επάνω φωτό τα βλέπετε στο τελικό τους αποτέλεσμα (αλλά λείπει ένα δαχτυλάκι, χιχι).\nΠαρακάτω λοιπόν σας δείχνω τα βερνίκια νυχιών που χρησιμοποίησα!\nΟι κωδικοί και τα νούμερα των βερνικιών είναι:\nErre Due Beat 614\nMadison Nail Enamel 05\nKorres 34 pastel lemon\nSeventeen Supreme 23\nElixir 60' fast dry code:833\nCatrice Ultimate 24 The GlamoureX Factor\nEύχομαι να σας άρεσε! Νομίζω ότι τα χρωματάκια αυτά είναι ό,τι πρέπει για την άνοιξη!\nΑναρτήθηκε από Olia Dt στις 8:36 μ.μ. 9 σχόλια:\nΕτικέτες Catrice, Erre Due, KORRES, Nails & Nail Polishes, Nails Of The Day, NOTD, Seventeen, YouTube Channel\nCollective haul - Αγορές τελευταίων μηνών (MAC, KORRES, Toni&Guy, Dust&Cream, Essence κ.α)\nΚαλησπέρα κοριτσούδιαααα! Καλό μήνα να 'χουμε!!\nΣας αφήνω να δείτε το τελευταίο μου βιντεάκι που αφορά αγορές που έχω κάνει τον τελευταίο καιρο -MAC, KORRES, Toni&Guy, Dust&Cream, Essence κ.α-! Επόμενο βιντεάκι μάλλον θα είναι τα αγαπημένα του Απριλίου! Θα φροντίσω να ανέβει σύντομα!\nΜη ξεχνάτε να παίρνετε μέρος στο διαγωνισμό που τρέχει στο κανάλι μου στο Youtube (λήγει σε 5 μέρες)\nΚαλό Σαββατοκύριακο να 'χετε και να περνάτε σούπεεεερ!\nΑναρτήθηκε από Olia Dt στις 4:52 μ.μ. Δεν υπάρχουν σχόλια:\nΕτικέτες Haul, YouTube Channel\nBody Butter - Sweet Melon Giveaway (Greece only) C...\nCollective haul - Αγορές τελευταίων μηνών (MAC, KO...


16/02/2017 11/03/2017 thanasisdedes ΑΝΑΚΟΙΝΩΣΕΙΣ,ΔΡΑΣΤΗΡΙΟΤΗΤΕΣ,ΕΚΔΗΛΩΣΕΙΣ ΤΟΥ ΣΥΛΛΟΓΟΥ\nΟ σύλλογος γονέων του 8ου Δημοτικού Σχολείου σε συνεργασία με το σύλλογο «ΑΞΙΕΣ ΖΩΗΣ ΣΤΗΝ ΕΚΠΑΙΔΕΥΣΗ» διοργανώνει ένα βιωματικό εργαστήριο, διάρκειας 8 ωρών για γονείς, με θέμα: «Μαθαίνω παίζοντας, παίζω μαθαίνοντας» Το εργαστήριο εμψυχώνει η εκπαιδευτικός Λένα Κούτσικα, μέλος του συλλόγου Αξίες ζωής στην εκπαίδευση. Οι συναντήσεις θα πραγματοποιηθούν(χωρίς καμία οικονομική επιβάρυνση), στο χώρο του … Συνεχίστε να διαβάζετε Βιωματικό εργαστήριο.\n14/02/2017 26/02/2017 thanasisdedes Χωρίς κατηγορία\nΤο Σάββατο 18/2 θα γίνει το πολυαναμενόμενο αποκριάτικο πάρτυ του σχολείου μας!!! ώρα έναρξης 18:00 για τις μικρές τάξεις και 19:00 για τις μεγαλύτερες! Εργαστήρια για τους μικρούς μας φίλου, μουσική από μπάντα και μουσική από dj για ξέφρενο χορό!!! Να έρθετε όλοι μεταμφιεσμένοι και γεμάτοι κέφι!!!! Θα χρειαστούμε γονείς να βοηθήσουν στα εργαστήρια και … Συνεχίστε να διαβάζετε Αποκριάτικο Πάρτυ!!!.


Τέχνη ή τέχνη - ποιος αποφασίζει; | ΕΚΠΑΊΔΕΥΣΗ\nΗ κοινωνία της τέχνης αποτελείται από διαφορετικές παρατάξεις: οι καθαροί εναντίον όσων θεωρούν έναν ελέφαντα έναν καλλιτέχνη. Ποιος αποφασίζει αν το χειροποίητο αντικείμενο κάποιου είναι κατάλληλο για ένα μουσείο (τέχνη) ή μόνο για σπιτικό (σκάφος);\nΤο διαδίκτυο πλημμυρίζεται από έργα καλλιτεχνών και μη καλλιτεχνών. Υπάρχει μια κουλτούρα που αποτελείται από αυτά τα «βιοτεχνικά» αντικείμενα: πλεκτά, βαμμένα, υφαντά, ξυλουργικά, ακόμη και μπύρα. Καλλιτέχνης ή μη καλλιτέχνης;\nΔεδομένου ότι οι βιοτεχνίες αυτές απαιτούν ένα επίπεδο δεξιοτήτων, η διαφοροποίηση προέρχεται από την ύπαρξη εξαιρετικών δεξιοτήτων;\nΠώς είναι δυνατόν κάποιος να γλυπτά και να ζωγραφίζει ένα φανταστικό κεραμικό αγγείο που πωλείται στο διαδίκτυο για λιγότερο από $ 50 και ακόμα ένα βάζο Pablo Picasso του 1953 πωλείται σε διαφορετικό site για $ 28.000; Ο πρώτος θεωρείται συνήθως τεχνίτης ή χομπίστας, όπου ο τελευταίος είναι ένας γνωστός καλλιτέχνης που έχει παραγάγει μια παραγωγική ποσότητα πιάτων, αγγείων, στάβλων από το 1947-1971. Ίσως είναι ο αριθμός των έργων που παράγετε που καθορίζουν εάν είναι άξιο τέχνης;\nΗ λέξη «χειροτεχνία», όταν χρησιμοποιείται στον τομέα της τέχνης, περιγράφει εξαιρετικά εξειδικευμένο, λεπτομερές έργο. Αλλά ποιος αποφασίζει αν ένα φόρεμα προορίζεται να εκτίθεται σε ένα μουσείο ή μάζα που παράγεται και πωλείται σε ένα κατάστημα λιανικής πώλησης;\nΦαίνεται ότι οι γκαλερί, τα μουσεία, οι προστάτες τέχνης και οι κριτικοί της τέχνης καθορίζουν (σωστά ή λάθος) ποιος είναι τεχνίτης και ανυψώνεται ως «καλλιτέχνης».\nΠαίρνοντας μια τάξη στη γλυπτική, σκάλισα μια πεταλούδα στο μάρμαρο. Μας δόθηκε ένα κομμάτι μαρμάρου και ζήτησε να «δει» μια μορφή στην πέτρα. Εγώ έκανα επιμελώς και στη συνέχεια μου έκανε τη δημιουργία μου. Γιατί η πεταλούδα μου θεωρούσε λιγότερο έργο τέχνης από το μάρμαρο του Constantin Brancusi "La Muse endormie" (Sleeping Muse);\nΟ Μιχαήλ Άγγελος είπε: «Κάθε πέτρινο τεμάχιο έχει ένα άγαλμα μέσα του και είναι έργο του γλύπτη να το ανακαλύψει».\nΧρησιμοποίησα παρόμοια υλικά και εργαλεία ξυλογλυπτικής για τον Brancusi και τον Michelangelo - ειδικά για το εμπόριο του γλύπτη - όμως η δική μου είναι μόνο ένα «σκάφος»;\nΑς εξετάσουμε τη διαφορά ανάμεσα σε δύο σταχτοδοχεία από μάρμαρο: το ένα πωλείται στο Amazon για $ 10, ενώ ένα άλλο, που κατασκευάζεται σε ιταλικό λευκό μάρμαρο από αλάβαστρο, πωλείται στην 1η θέση για $ 450. Ίσως είναι η χώρα καταγωγής που καθορίζει την αξία της;\nΣτα τέλη του 19ου αιώνα, ο Αμερικανός αρχιτέκτονας Stanford White δημιούργησε βάθρα και πλαίσια για τον φίλο του και τον συνάδελφό του Augustus Saint-Gaudens. Τα έργα του White είναι εξαιρετικά «κατασκευασμένα» και έχουν μουσειακή ποιότητα - όμως ένας εργάτης ξυλείας που απολαμβάνει τη μυρωδιά και την υφή του ξύλου μπορεί να χτίσει ένα πλαίσιο εικόνας και να το θεωρήσει ως χόμπι. Είναι και οι δύο καλλιτέχνες;\nΤέλος, ένας ελέφαντας ή ένας χιμπατζής μπορεί να είναι σε θέση να κρατήσει μια βούρτσα ζωγραφικής και να μεταφέρει το χρώμα σε έναν καμβά, αλλά είναι μια έκταση που καλεί τους καλλιτέχνες αυτών των ζώων. Είναι απλά μια πηγή εισοδήματος για έναν ζωολογικό κήπο - δεν αποτελεί σημαντικό περιουσιακό στοιχείο για το χρηματοοικονομικό σας χαρτοφυλάκιο. [Συγνώμη]\nΌλες οι απαντήσεις που αναφέρονται παραπάνω είναι ίσως μερικές από αυτές που ορίζουν την «τέχνη» έναντι «σκάφη». Εσύ αποφασίζεις.\nΜπορείτε να αποκτήσετε το "Pablo Picasso: Ceramics" διαθέσιμο εδώ από την Amazon.com.\nI Tried Following A Soap Art Tutorial (Φεβρουάριος 2021)\nΆρθρο Tags: Τέχνη ή τέχνη - Ποιος αποφασίζει ;, Τέχνη Βαθμολογία, τέχνη, βιοτεχνία, καθαρότερα, ελέφαντας, καλλιτέχνης, κεραμικά, Pablo Picasso, Πικάσο, χειροτεχνία, γκαλερί, μουσείο, γκαλερί, προστάτης τέχνης, Brancusi, Κωνσταντίνος Brancusi, Sleeping Muse, Michelangelo, μάρμαρο , Stanford White, Augustus Saint-Gaudens,


Εικοσιεπτά τραγούδια του μεγάλου συνθέτη Νίκου Κυπουργού για παιδικές θεατρικές παραστάσεις. Είκοσι τραγουδιστές, δεκατέσσερις στιχουργοί, μια συλλογή τέχνης, που παρουσιάσαμε και στην ανάρτηση αρ. 58, αλλά είναι τόσο πλούσιο και ποικίλο το περιεχόμενο που αξίζει και άλλες αναφορές. Το επιλεγμένο τραγούδι αυτή τη φορά έχει τίτλο «Κίτρινο». Προέρχεται από το έργο «Ο χιονάνθρωπος και το κορίτσι» του Ευγένιου Τριβιζά που έπαιξε το ΔΗΠΕΘΕ Καλαμάτας το 1991 σε σκηνοθεσία Θ. Μοσχόπουλου. Τους στίχους έγραψε ο Δημήτρης Μαυρίκιος και το τραγουδάει μια σπάνια φωνή μεγάλης αξίας: Ο Α. Χριστοφέλλης.\nΏχρα βαθιά το σαλόνι\nΤο αμπαζούρ λεμονί\nΚαναρινί το μπαλκόνι\nΚι οι κουρτίνες κροκί\nΝα’ ν’ το καρπούζι πεπόνι\nΚι όλα τ’ αμάξια ταξί\nΣτο κάθε τι.\nΟι παπαρούνες ζηλεύουν\nΚαι το λουλάκι λυσσά\nΣτο κομμωτήριο σπεύδουν\nΝα βαφτούνε ξανθιά\nΚίτρινο ρουζ τα χειλάκι\nΑναρτήθηκε από Οδυσσέας Ξένος στις 3:39 μ.μ.\nΕτικέτες ΠΑΙΔΙΚΗ ΜΟΥΣΙΚΗ, ω ΕΡΜΗΝΕΥΤΗΣ ΧΡΙΣΤΟΦΕΛΛΗΣ, ω ΠΟΙΗΤΗΣ ΜΑΥΡΙΚΙΟΣ Δ., ω ΣΥΝΘΕΤΗΣ ΚΥΠΟΥΡΓΟΣ Ν.


ΜΑΘΗΜΑ 3. ΣΤΑΔΙΑ ΑΝΑΠΤΥΞΗΣ ΤΗΣ ΤΡΙΧΑΣ ΑΝΑΓΕΝΕΣ ΣΤΑΔΙΟ ΣΤΟ ΑΝΑΓΕΝΕΣ ΣΤΑΔΙΟ Η ΤΡΙΧΑ ΑΠΛΑ ΑΝΑΠΤΥΣΣΕΤΑΙ ΚΑΙ ΔΗΜΙΟΥΡΓΕΙ ΤΗΝ ΡΙΖΑ ΚΑΙ ΤΟ ΣΤΕΛΕΧΟΣ ΤΗΣ. ΤΑ ΜΗΤΡΙΚΑ. - ppt κατέβασμα\nΜΑΘΗΜΑ 3. ΣΤΑΔΙΑ ΑΝΑΠΤΥΞΗΣ ΤΗΣ ΤΡΙΧΑΣ ΑΝΑΓΕΝΕΣ ΣΤΑΔΙΟ ΣΤΟ ΑΝΑΓΕΝΕΣ ΣΤΑΔΙΟ Η ΤΡΙΧΑ ΑΠΛΑ ΑΝΑΠΤΥΣΣΕΤΑΙ ΚΑΙ ΔΗΜΙΟΥΡΓΕΙ ΤΗΝ ΡΙΖΑ ΚΑΙ ΤΟ ΣΤΕΛΕΧΟΣ ΤΗΣ. ΤΑ ΜΗΤΡΙΚΑ.\nΔημοσίευσεἈδελφός Αναστασιάδης Τροποποιήθηκε πριν περίπου ένα χρόνο\nΠαρουσίαση με θέμα: "ΜΑΘΗΜΑ 3. ΣΤΑΔΙΑ ΑΝΑΠΤΥΞΗΣ ΤΗΣ ΤΡΙΧΑΣ ΑΝΑΓΕΝΕΣ ΣΤΑΔΙΟ ΣΤΟ ΑΝΑΓΕΝΕΣ ΣΤΑΔΙΟ Η ΤΡΙΧΑ ΑΠΛΑ ΑΝΑΠΤΥΣΣΕΤΑΙ ΚΑΙ ΔΗΜΙΟΥΡΓΕΙ ΤΗΝ ΡΙΖΑ ΚΑΙ ΤΟ ΣΤΕΛΕΧΟΣ ΤΗΣ. ΤΑ ΜΗΤΡΙΚΑ."— Μεταγράφημα παρουσίασης:\n2 ΣΤΑΔΙΑ ΑΝΑΠΤΥΞΗΣ ΤΗΣ ΤΡΙΧΑΣ ΑΝΑΓΕΝΕΣ ΣΤΑΔΙΟ ΣΤΟ ΑΝΑΓΕΝΕΣ ΣΤΑΔΙΟ Η ΤΡΙΧΑ ΑΠΛΑ ΑΝΑΠΤΥΣΣΕΤΑΙ ΚΑΙ ΔΗΜΙΟΥΡΓΕΙ ΤΗΝ ΡΙΖΑ ΚΑΙ ΤΟ ΣΤΕΛΕΧΟΣ ΤΗΣ. ΤΑ ΜΗΤΡΙΚΑ ΚΥΤΤΑΡΑ ΤΗΣ ΤΡΙΧΑΣ ΚΑΙ ΤΑ ΑΓΓΕΙΑ ΠΟΥ ΠΕΡΙΒΑΛΛΟΥΝ ΤΗΝ ΘΗΛΗ ΒΡΙΣΚΟΝΤΑΙ ΣΕ ΠΛΗΡΗ ΔΡΑΣΤΗΡΙΟΤΗΤΑ. Η ΔΙΑΡΚΕΙΑ ΑΥΤΗΣ ΤΗΣ ΔΡΑΣΤΗΡΙΟΤΗΤΑΣ ΤΩΝ ΘΥΛΑΚΩΝ ΠΑΡΟΥΣΙΑΖΕΙ ΜΕΓΑΛΗ ΠΟΙΚΙΛΙΑ ΑΠΟ ΑΤΟΜΟ ΣΕ ΑΤΟΜΟ ΚΑΙ ΑΠΟ ΠΕΡΙΟΧΗ ΣΕ ΠΕΡΙΟΧΗ ΤΟΥ ΣΩΜΑΤΟΣ. ΣΤΟ ΑΝΘΡΩΠΙΝΟ ΤΡΙΧΩΤΟ ΤΗΣ ΚΕΦΑΛΗΣ ΤΟ ΑΝΑΓΕΝΕΣ ΣΤΑΔΙΟ ΜΠΟΡΕΙ ΝΑ ΔΙΑΡΚΕΣΕΙ ΑΠΟ ΤΡΙΑ ΧΡΟΝΙΑ ΚΑΙ ΠΕΡΙΣΣΟΤΕΡΑ (ΣΥΝΗΘΩΣ ΕΞΙ).\n3 ΣΤΟ ΣΩΜΑ ΟΜΩΣ ΟΙ ΠΕΡΙΟΔΟΙ ΤΟΥ ΑΝΑΓΕΝΟΥΣ ΣΤΑΔΙΟΥ ΕΙΝΑΙ ΠΟΛΥ ΜΙΚΡΟΤΕΡΟΙ Π.Χ. Σ’ ΕΝΑ ΝΕΑΡΟ ΑΤΟΜΟ ΣΤΗΝ ΠΕΡΙΟΧΗ ΤΗΣ ΚΝΗΜΗΣ ΚΥΜΑΙΝΕΤΑΙ ΜΕΤΑΞΥ ΔΕΚΑΕΝΝΕΑ ΚΑΙ ΕΙΚΟΣΙ ΕΒΔΟΜΑΔΩΝ, ΕΞΙ ΜΕΧΡΙ ΔΩΔΕΚΑ ΕΒΔΟΜΑΔΕΣ ΣΤΗΝ ΠΕΡΙΟΧΗ ΤΟΥ ΒΡΑΧΙΟΝΑ. ΠΡΟΣ ΤΟ ΤΕΛΟΣ ΤΟΥ ΑΝΑΓΕΝΟΥΣ ΣΤΑΔΙΟΥ ΟΙ ΘΥΛΑΚΕΣ ΑΡΧΙΖΟΥΝ ΝΑ ΛΕΠΤΑΙΝΟΥΝ ΚΑΙ Η ΘΗΛΗ ΣΤΑΜΑΤΑ ΣΙΓΑ-ΣΙΓΑ ΝΑ ΔΡΑΣΤΗΡΙΟΠΟΙΕΙΤΑΙ. Η ΤΡΙΧΑ ΑΚΟΛΟΥΘΕΙ ΤΟ ΕΠΟΜΕΝΟ ΣΤΑΔΙΟ.\n4 ΚΑΤΑΓΕΝΕΣ ΣΤΑΔΙΟ ΣΤΟ ΚΑΤΑΓΕΝΕΣ ΣΤΑΔΙΟ Η ΔΙΑΙΡΕΣΗ ΤΩΝ ΜΗΤΡΙΚΩΝ ΚΥΤΤΑΡΩΝ ΤΟΥ ΒΟΛΒΟΥ ΣΤΑΜΑΤΑ ΑΠΟΤΟΜΑ, Ο ΒΟΛΒΟΣ ΣΥΡΡΙΚΝΟΥΤΑΙ ΚΑΙ Η ΘΗΛΗ ΕΚΦΥΛΙΖΕΤΑΙ. Η ΤΡΙΧΑ ΑΡΧΙΖΕΙ ΝΑ ΚΙΝΕΙΤΑΙ ΠΡΟΣ ΤΗΝ ΕΠΙΦΑΝΕΙΑ ΤΟΥ ΔΕΡΜΑΤΟΣ ΕΝΩ ΞΕΚΙΝΟΥΝ ΟΙ ΔΙΕΡΓΑΣΙΕΣ ΠΤΩΣΗΣ ΤΗΣ ΚΑΙ ΑΝΤΙΚΑΤΑΣΤΑΣΗΣ ΤΗΣ ΑΠΟ ΜΙΑ ΚΑΙΝΟΥΡΙΑ. ΤΟ ΣΤΑΔΙΟ ΑΥΤΟ ΔΙΑΡΚΕΙ ΔΥΟ ΜΕ ΤΡΕΙΣ ΒΔΟΜΑΔΕΣ.\n5 ΤΕΛΟΓΕΝΕΣ ΣΤΑΔΙΟ ΣΤΟ ΤΕΛΟΓΕΝΕΣ ΣΤΑΔΙΟ Ο ΒΟΛΒΟΣ ΕΧΕΙ ΚΕΡΑΤΙΝΟΠΟΙΗΘΕΙ ΠΛΗΡΩΣ ΚΑΙ Η ΤΡΙΧΑ (ΒΟΛΒΟΣ) ΕΧΕΙ ΜΕΤΑΚΙΝΗΘΕΙ ΠΡΟΣ ΤΗΝ ΕΠΙΦΑΝΕΙΑ ΤΟΥ ΔΕΡΜΑΤΟΣ ΜΕΧΡΙ ΤΟ ΚΑΤΩ ΜΕΡΟΣ ΤΗΣ ΕΚΒΟΛΗΣ ΤΟΥ ΣΜΗΓΜΑΤΟΓΟΝΟΥ ΑΔΕΝΑ. ΤΟ ΣΤΑΔΙΟ ΑΥΤΟ ΔΙΑΡΚΕΙ ΕΝΑ ΜΕΧΡΙ ΕΞΙ ΜΗΝΕΣ. ΜΕΣΑ Σ’ ΑΥΤΟ ΤΟ ΧΡΟΝΙΚΟ ΔΙΑΣΤΗΜΑ ΔΗΜΙΟΥΡΓΕΙΤΑΙ ΕΝΑΣ ΚΑΙΝΟΥΡΙΟΣ ΒΟΛΒΟΣ ΠΟΥ ΕΝΩΝΕΤΑΙ ΜΕ ΤΗΝ ΠΑΛΑΙΑ ΘΗΛΗ. ΑΠΟ ΤΟ ΒΟΛΒΟ ΑΥΤΟ ΣΧΗΜΑΤΙΖΕΤΑΙ ΜΙΑ ΝΕΑ ΤΡΙΧΑ ΠΟΥ Η ΚΟΡΥΦΗ ΤΗΣ ΣΠΡΩΧΝΕΙ ΤΗΝ ΠΑΛΑΙΑ ΤΡΙΧΑ ΜΕΧΡΙ ΝΑ ΠΕΣΕΙ.\n6 ΑΡΑ Η ΛΕΙΤΟΥΡΓΙΑ ΤΗΣ ΤΡΙΧΟΦΥΪΑΣ ΓΙΝΕΤΑΙ ΚΥΚΛΙΚΑ: Α) ΑΝΑΓΕΝΕΣ ΣΤΑΔΙΟ: ΔΗΜΙΟΥΡΓΙΑ ΚΑΙ ΑΝΑΠΤΥΞΗ ΤΗΣ ΤΡΙΧΑΣ (2-6 ΧΡΟΝΙΑ). Β) ΚΑΤΑΓΕΝΕΣ ΣΤΑΔΙΟ: ΠΡΟΕΤΟΙΜΑΣΙΑ ΤΗΣ ΤΡΙΧΑΣ ΓΙΑ ΤΗΝ ΠΤΩΣΗ ΤΗΣ (2-3 ΒΔΟΜΑΔΕΣ). Γ) ΤΕΛΟΓΕΝΕΣ ΣΤΑΔΙΟ: ΠΑΡΑΚΜΗ ΚΑΙ ΠΤΩΣΗ ΤΗΣ ΤΡΙΧΑΣ (1-6 ΜΗΝΕΣ)\n7 ΠΡΕΠΕΙ ΩΣΤΟΣΟ ΝΑ ΛΑΒΟΥΜΕ ΥΠΟΨΙΝ ΜΑΣ ΟΤΙ Ο ΡΥΘΜΟΣ ΑΝΑΠΤΥΞΗΣ ΤΩΝ ΤΡΙΧΩΝ ΜΕΤΑΒΑΛΛΕΤΑΙ ΑΠΟ ΠΟΛΛΟΥΣ ΠΑΡΑΓΟΝΤΕΣ ΟΠΩΣ: ΦΥΛΕΤΙΚΟΙ ΗΛΙΚΙΑΣ ΦΥΛΟΥ ΑΤΟΜΙΚΟΙ\n8 ΥΠΕΡΤΡΙΧΩΣΗ- ΔΑΣΥΤΡΙΧΙΣΜΟΣ Η ΤΡΙΧΟΦΥΙΑ ΚΑΙ ΣΤΑ ΔΥΟ ΦΥΛΑ ΕΙΝΑΙ ΚΑΤΙ ΠΟΥ ΚΑΘΟΡΙΖΕΤΑΙ ΓΕΝΕΤΙΚΑ ΚΑΙ ΕΞΕΛΙΣΣΕΤΑΙ ΑΝΑΛΟΓΑ ΜΕ ΤΗΝ ΗΛΙΚΙΑ ΚΑΙ ΤΗΝ ΟΡΜΟΝΙΚΗ ΦΑΣΗ ΤΟΥ ΚΑΘΕ ΑΤΟΜΟΥ. ΟΠΟΙΑΔΗΠΟΤΕ ΕΝΤΟΝΗ ΑΛΛΑΓΗ ΣΤΗΝ ΠΥΚΝΟΤΗΤΑ ‘Η ΤΟΝ ΕΝΤΟΠΙΣΜΟ ΤΟΥ ΤΡΙΧΩΜΑΤΟΣ, ΥΠΟΔΕΙΚΝΥΕΙ ΣΥΝΗΘΩΣ ΚΑΠΟΙΑ ΟΡΜΟΝΙΚΗ ‘Η ΙΔΙΟΠΑΘΗ ΑΝΩΜΑΛΙΑ ΚΑΙ ΔΗΜΙΟΥΡΓΕΙ ΠΟΛΛΕΣ ΦΟΡΕΣ ΕΚΤΟΣ ΑΠΟ ΑΙΣΘΗΤΙΚΑ ΚΑΙ ΨΥΧΟΛΟΓΙΚΑ ΠΡΟΒΛΗΜΑΤΑ.\n9 Ο ΟΡΟΣ ΥΠΕΡΤΡΙΧΩΣΗ ΑΝΑΦΕΡΕΤΑΙ ΚΑΙ ΣΤΑ ΔΥΟ ΦΥΛΑ ΚΑΙ ΧΑΡΑΚΤΗΡΙΖΕΙ ΤΗ ΜΕΓΑΛΗ ΑΥΞΗΣΗ ΤΩΝ ΤΡΙΧΩΝ ΣΕ ΦΥΣΙΟΛΟΓΙΚΗ ΚΑΤΑΝΟΜΗ, ΕΝΩ Ο ΟΡΟΣ ΔΑΣΥΤΡΙΧΙΣΜΟΣ ΑΝΑΦΕΡΕΤΑΙ ΜΟΝΟ ΣΤΙΣ ΓΥΝΑΙΚΕΣ ΚΑΙ ΧΑΡΑΚΤΗΡΙΖΕΙ ΤΗΝ ΑΥΞΗΣΗ ΤΩΝ ΑΝΔΡΟΓΟΝΟΕΞΑΡΤΩΜΕΝΩΝ ΤΡΙΧΩΝ ΣΤΗ ΓΥΝΑΙΚΑ, ΣΕ ΜΕΡΗ ΠΟΥ ΦΥΣΙΟΛΟΓΙΚΑ ΘΑ ΗΤΑΝ ΑΤΡΙΧΑ.\n10 ΕΚΤΙΜΗΣΗ ΔΑΣΥΤΡΙΧΙΣΜΟΥ ΒΑΘΜΟΣ 1: ΜΙΚΡΗ ΠΟΣΟΤΙΚΑ ΤΡΙΧΟΦΥΙΑ, ΑΝΟΙΧΤΟΥ ΧΡΩΜΑΤΟΣ ΤΡΙΧΕΣ, ΟΧΙ ΠΟΛΥ ΚΟΝΤΑ Η ΜΙΑ ΣΤΗΝ ΑΛΛΗ. ΒΑΘΜΟΣ 2: ΜΕΓΑΛΥΤΕΡΗ ΣΕ ΠΟΣΟΤΗΤΑ ΤΡΙΧΟΦΥΙΑ, ΜΕΓΑΛΥΤΕΡΕΣ ΤΡΙΧΕΣ, ΠΙΟ ΕΝΤΟΝΟΥ ΧΡΩΜΑΤΟΣ, ΑΛΛΑ ΕΠΙΣΗΣ ΑΡΑΙΕΣ. ΒΑΘΜΟΣ 3: ΑΚΟΜΗ ΠΙΟ ΜΕΓΑΛΗ ΣΕ ΠΟΣΟΤΗΤΑ ΤΡΙΧΟΦΥΙΑ, ΕΝΤΟΝΟΥ ΣΚΟΥΡΟΥ ΧΡΩΜΑΤΟΣ ΚΑΙ ΠΟΛΥ ΚΟΝΤΑ ΣΕ ΑΠΟΣΤΑΣΗ Η ΜΙΑ ΑΠΟ ΤΗΝ ΑΛΛΗ.\n11 ΑΙΤΙΑ ΔΑΣΥΤΡΙΧΙΣΜΟΥ Α. ΕΝΔΟΚΡΙΝΟΠΑΘΕΙΕΣ 1. ΣΤΕΡΟΕΙΔΟΠΑΡΑΓΩΓΙΚΟΙ ΑΔΕΝΕΣ: -ΩΟΘΗΚΙΚΗΣ ΠΡΟΕΛΕΥΣΗΣ (ΣΠΩ, ΥΠΕΡΘΗΚΩΣΗ,) -ΕΠΙΝΕΦΡΙΔΙΚΗΣ ΠΡΟΕΛΕΥΣΗΣ (ΣΥΓΓΕΝΗΣ ΥΠΕΡΠΛΑΣΙΑ ΕΠΙΝΕΦΡΙΔΙΩΝ) -ΜΙΚΤΗΣ ΠΡΟΕΛΕΥΣΗΣ (ΝΕΟΠΛΑΣΙΕΣ ΩΟΘΗΚΩΝ ‘Η ΕΠΙΝΕΦΡΙΔΙΩΝ) 2. ΠΕΡΙΦΕΡΙΚΑ ΑΙΤΙΑ ΕΝΔΟΚΡΙΝΙΚΗΣ ΦΥΣΕΩΣ 3. ΜΗ ΣΤΕΡΟΕΙΔΟΠΑΡΑΓΩΓΙΚΟΙ ΑΔΕΝΕΣ -ΘΥΡΕΟΕΙΔΗΣ -ΕΠΙΝΕΦΡΙΔΙΑ -ΥΠΟΦΥΣΗ\n12 Β. ΦΑΡΜΑΚΕΥΤΙΚΑ ΑΙΤΙΑ -ΑΝΔΡΟΓΟΝΑ -ΠΡΟΓΕΣΤΕΡΙΝΟΕΙΔΗ -ΚΟΡΤΙΚΟΣΤΕΡΟΕΙΔΗ -ΑΛΛΕΣ ΟΜΑΔΕΣ ΦΑΡΜΑΚΩΝ Γ. ΦΥΛΕΤΙΚΑ ‘Η ΣΥΓΓΕΝΗ ΑΙΤΙΑ - ΑΥΞΗΜΕΝΗ ΠΑΡΑΓΩΓΗ ΑΝΔΡΟΓΟΝΩΝ ΟΡΜΟΝΩΝ -ΕΛΑΤΤΩΜΕΝΗ ΣΥΝΘΕΣΗ ΚΑΙ ΚΥΚΛΟΦΟΡΙΑ SHBG -ΑΥΞΗΣΗ ΑΡΙΘΜΟΥ ΥΠΟΔΟΧΕΩΝ ΑΝΔΡΟΓΟΝΩΝ -ΑΥΞΗΜΕΝΗ ΜΕΤΑΤΡΟΠΗ ΤΕΣΤΟΣΤΕΡΟΝΗΣ ΣΕ ΔΙ- ΥΔΡΟΤΕΣΤΟΣΤΕΡΟΝΗ -ΑΝΑΠΤΥΞΗ ΤΕΛΙΚΩΝ ΤΡΙΧΩΝ ΚΑΙ ΠΑΡΑΓΩΓΗ ΣΜΗΓΜΑΤΟΣ\n13 ΦΑΡΜΑΚΕΥΤΙΚΗ ΘΕΡΑΠΕΙΑ ΔΑΣΥΤΡΙΧΙΣΜΟΥ Α. ΓΛΥΚΟΚΟΡΤΙΚΟΕΙΔΗ Β. ΑΝΤΙΣΥΛΛΗΠΤΙΚΑ Γ. ΑΝΤΙΑΝΔΡΟΓΟΝΑ\n14 ΤΟΠΙΚΗ- ΣΥΜΠΤΩΜΑΤΙΚΗ ΑΝΤΙΜΕΤΩΠΙΣΗ ΣΥΝΙΣΤΑΤΑΙ ΣΕ ΟΛΕΣ ΤΙΣ ΜΟΡΦΕΣ ΔΑΣΥΤΡΙΧΙΣΜΟΥ, ΣΕ ΣΥΝΔΥΑΣΜΟ ‘Η ΟΧΙ ΜΕ ΦΑΡΜΑΚΕΥΤΙΚΗ ΑΓΩΓΗ. Η ΧΟΡΗΓΗΣΗ ΦΑΡΜΑΚΩΝ ΑΠΟΦΑΣΙΖΕΤΑΙ ΑΠΟ ΤΟ ΓΙΑΤΡΟ. ΑΦΟΡΑ ΤΙΣ ΠΕΡΙΠΤΩΣΕΙΣ ΜΟΝΙΜΗΣ ΑΠΟΤΡΙΧΩΣΗΣ ΚΑΘΩΣ Η ΧΡΗΣΙΜΟΠΟΙΗΣΗ ΜΕΘΟΔΩΝ ΠΡΟΣΩΡΙΝΗΣ ΑΠΟΤΡΙΧΩΣΗΣ ΣΤΙΣ ΟΡΜΟΝΟΕΞΑΡΤΩΜΕΝΕΣ ΠΕΡΙΟΧΕΣ ΘΑ ΕΠΙΦΕΡΕΙ ΑΥΞΗΣΗ ΤΗΣ ΤΡΙΧΟΦΥΙΑΣ ΕΠΙΔΕΙΝΩΝΟΝΤΑΣ ΤΟ ΠΡΟΒΛΗΜΑ. ΤΟ ΚΑΛΥΤΕΡΟ ΧΡΟΝΙΚΟ ΣΗΜΕΙΟ ΕΝΑΡΞΗΣ ΤΗΣ ΑΠΟΤΡΙΧΩΤΙΚΗΣ ΜΕΘΟΔΟΥ ΕΙΝΑΙ Ο ΕΝΑΣ ΜΗΝΑΣ ΜΕΤΑ ΤΗΝ ΕΝΑΡΞΗ ΤΗΣ ΦΑΡΜΑΚΕΥΤΙΚΗΑ ΑΓΩΓΗΣ.\n15 ΛΗΨΗ ΙΣΤΟΡΙΚΟΥ Η ΛΗΨΗ ΕΝΟΣ ΙΣΤΟΡΙΚΟΥ ΤΟΥ ΑΤΟΜΟΥ ΕΙΝΑΙ ΑΠΑΡΑΙΤΗΤΗ, ΩΣΤΕ ΝΑ ΜΠΟΡΟΥΜΕ ΝΑ ΑΠΟΦΑΣΙΖΟΥΜΕ ΜΕ ΑΣΦΑΛΕΙΑ ΤΗΝ ΚΑΤΑΛΛΗΛΟΤΕΡΗ ΑΠΟΤΡΙΧΩΤΙΚΗ ΘΕΡΑΠΕΙΑ ΓΙΑ ΤΟ ΚΑΛΥΤΕΡΟ ΔΥΝΑΤΟΝ ΑΠΟΤΕΛΕΣΜΑ. ΣΕ ΑΤΟΜΟ ΜΕ ΥΠΕΡΤΡΙΧΩΣΗ ‘Η ΔΑΣΥΤΡΙΧΙΣΜΟ ΘΑ ΠΡΕΠΕΙ ΝΑ ΛΗΦΘΟΥΝ ΥΠΟΨΙΝ ΚΑΙ ΝΑ ΣΥΝΕΚΤΗΜΗΘΟΥΝ ΠΟΛΛΑ ΣΤΟΙΧΕΙΑ ΠΟΥ ΑΦΟΡΟΥΝ ΤΗΝ ΥΓΕΙΑ ΚΑΙ ΤΗ ΛΕΙΤΟΥΡΓΙΑ ΤΟΥ ΟΡΓΑΝΙΣΜΟΥ ΤΟΥ. ΑΦΟΥ ΣΥΜΠΛΗΡΩΘΕΙ, ΦΥΛΑΣΣΕΤΑΙ, ΩΣΤΕ ΝΑ ΜΠΟΡΕΙ ΝΑ ΑΝΑΤΡΕΧΕΙ Ο ΑΙΣΘΗΤΙΚΟΣ ΚΑΤΑ ΤΗ ΔΙΑΡΚΕΙΑ ΤΗΣ ΘΕΡΑΠΕΙΑΣ ΚΑΙ ΝΑ ΤΟ ΕΝΗΜΕΡΩΝΕΙ ΓΙΑ ΤΥΧΟΝ ΜΕΤΑΒΟΛΕΣ. ΕΠΙΣΗΣ ΕΙΝΑΙ ΧΡΗΣΙΜΟ ΣΕ ΠΕΡΙΠΤΩΣΗ ΣΥΝΕΡΓΑΣΙΑΣ ΜΕ ΤΟ ΓΙΑΤΡΟ ΠΟΥ ΕΧΕΙ ΑΝΑΛΑΒΕΙ ΤΗ ΦΑΡΜΑΚΕΥΤΙΚΗ ΑΓΩΓΗ ΤΟΥ ΑΤΟΜΟΥ.\nΚατέβασμα ppt "ΜΑΘΗΜΑ 3. ΣΤΑΔΙΑ ΑΝΑΠΤΥΞΗΣ ΤΗΣ ΤΡΙΧΑΣ ΑΝΑΓΕΝΕΣ ΣΤΑΔΙΟ ΣΤΟ ΑΝΑΓΕΝΕΣ ΣΤΑΔΙΟ Η ΤΡΙΧΑ ΑΠΛΑ ΑΝΑΠΤΥΣΣΕΤΑΙ ΚΑΙ ΔΗΜΙΟΥΡΓΕΙ ΤΗΝ ΡΙΖΑ ΚΑΙ ΤΟ ΣΤΕΛΕΧΟΣ ΤΗΣ. ΤΑ ΜΗΤΡΙΚΑ."\nΥπογοναδισμός μετά ριζική προστατεκτομή (PSA\nΤεστοστερόνη και Στυτική Δυσλειτουργία Που και Πότε; Ι\nΣυστάσεις ΕAU για τον Όψιμης Έναρξης Υπογοναδισμό(ΟΕΥ) Γ\nΑνατομία υπόφυσης “1806 The Hypothalamus-Pituitary Complex”, από CFCF διαθέσιμο με άδεια CC BY 3.0.\nΣύνδρομο Πολυκυστικών Ωοθηκών Σοφία Καλανταρίδου Τμήμα Γυναικολογικής Ενδοκρινολογίας & Υποβοηθούμενης Αναπαραγωγής Μαιευτική & Γυναικολογική Κλινική Πανεπιστημίου.\nΤΟ ΣΥΝΔΡΟΜΟ ΤΩΝ ΠΟΛΥΚΥΣΤΙΚΩΝ ΩΟΘΗΚΩΝ (PCOS) Γ. ΜΑΣΤΟΡΑΚΟΣ ΕΝΔΟΚΡΙΝΟΛΟΓΙΚΗ ΜΟΝΑΔΑ Β΄ ΜΑΙΕΥΤΙΚΗ ΚΑΙ ΓΥΝΑΙΚΟΛΟΓΙΚΗ ΚΛΙΝΙΚΗ ΑΡΕΤΑΙΕΙΟΝ ΝΟΣΟΚΟΜΕΙΟΝ ΠΑΝΕΠΙΣΤΗΜΙΟ.\nΝευροφυσιολογία Ενότητα 12: Νευρομεταβιβαστές και ορμόνες στην ψυχολογική και κοινωνική συμπεριφορά Mαρία Bενετίκου, MD, MSc, DipEndo, PhD, Ιατρός ενδοκρινολόγος,\nΦλώρα Μπακοπούλου Επίκουρη Καθηγήτρια Παιδιατρικής-Εφηβικής Ιατρικής Ειδικό Κέντρο Εφηβικής Ιατρικής (Ε.Κ.Ε.Ι.) Α΄ Παιδιατρική Κλινική Πανεπιστημίου Αθηνών.\nΦλώρα Μπακοπούλου, Παιδίατρος Εφηβικής Ιατρικής Ειδικό Κέντρο Εφηβικής Ιατρικής (Ε.Κ.Ε.Ι.), Ν. Παίδων «Η Αγία Σοφία» Αντισυλληπτικά δισκία κατά τα Εφηβικά.\nΜέθοδοι προσωρινής αποτρίχωσης Ενότητα 1: Ορμονική συμπεριφορά της εφηβείας Ιωάννα Γκρεκ Τμήμα Αισθητικής και Κοσμητολογίας Ανοικτά Ακαδημαϊκά Μαθήματα.


Ο χορός κάνει καλό!!! | Γυναικεία ομορφιά\nHome » Μόδα » Υγεία » Ψυχολογία » life » news » Ο χορός κάνει καλό!!!\nΟ χορός κάνει καλό!!!\nTitle: Ο χορός κάνει καλό!!!\nΤο ότι ο χορός ανοίγει το δρόμο για ένα τέλειο κορμί και για άψογη φυσική κατάσταση είναι γνωστό. Τα οφέλη τον όμως για την καρ...\nΤο ότι ο χορός ανοίγει το δρόμο για ένα τέλειο κορμί και για άψογη φυσική κατάσταση είναι γνωστό. Τα οφέλη τον όμως για την καρδιά, την πνευματική υγεία αλλά και τη σεξουαλική μας ζωή είναι εκείνα που θα μας παρασύρουν στο ρυθμό του. Δυνατή μουσική, ρυθμός και κίνηση: το καλύτερο αντίδοτο στις συννεφιασμένες ημέρες του χειμώνα! Ο χορός γεννήθηκε για να αποκαλύψει κρυφές πλευρές μας από τη λατρεία και τον έρωτα μέχρι την επιθυμία και τον πόνο. Και μπορεί σήμερα να είναι συνώνυμο της διασκέδασης, αλλά κανείς δεν έχει ακόμη αποκαλύψει το γρίφο που μας βάζει στον «πειρασμό» να κουνήσουμε το σώμα μας στο ρυθμό της μουσικής. Σύμφωνα με μια μάλλον απογοητευτική θεωρία, προϊόν μελέτης της γνωστής κλινικής Μayο, η αυτόματη σχεδόν προσπάθεια ενός κορμιού να συντονιστεί με τους ήχους της μουσικής δεν αποτελεί μια ένδειξη ευχαρίστησης, όπως πιθανότατα πιστεύουμε.\nΕίναι κυρίως μια αντίδραση του εγκεφάλου, ο οποίος επηρεασμένος από την οξύτητα του ήχου προσπαθεί να ισορροπήσει το σώμα βάζοντας το σε κίνηση. Και μπορεί όλο αυτό να ακούγεται εξαιρετικά τεχνικό και καθόλου διασκεδαστικό, όμως η αλήθεια είναι πως η ευχαρίστηση και τα οφέλη που προσφέρει στο σώμα, το μυαλό και την ψυχολογία μας κάθε άλλο περιορίζονται στα αυτονόητα.\nΟ ΧΟΡΟΣ ΚΑΝΕΙ ΚΑΛΟ ΣΤΗΝ ΚΑΡΔΙΑ!\nΗ γυμναστική μάς βοηθάει να κάψουμε αποτελεσματικά θερμίδες και να μειώσουμε το βάρος μας. Όμως όσο fit και αν πιστεύουμε ότι είμαστε αν ασχολούμαστε αποκλειστικά με ένα είδος άσκησης, είναι βέβαιο ότι δεν κατορθώνουμε να γυμνάζουμε όλες τις μυϊκές μας ομάδες. Ο χορός ωστόσο δεν υπακούει σε αυτό τον κανόνα. Σύμφωνα μάλιστα με μια έρευνα του επιστημονικού περιοδικού Medicine and Science, είναι μία από τις ελάχιστες μορφές άσκησης οι οποίες απαιτούν τη χρήση και το συντονισμό πολλών διαφορετικών μυϊκών ομάδων σε μικρό χρονικό διάστημα.\nΠέρα όμως από την εκγύμναση του σώματος, ο χορός μπορεί να γίνει η ιδανική γυμναστική για την καρδιά. Πιο συγκεκριμένα, στο φετινό ετήσιο συνέδριο της Αμερικανικής Καρδιολογικής Εταιρείας, οι ερευνητές σύγκριναν τις θετικές επιδράσεις που έχει ο χορός στην καρδιά με τις αντίστοιχες της αεροβικής άσκησης. Τα αποτελέσματα έδειξαν την ίδια βελτίωση τόσο στα άτομα που προτίμησαν την αεροβική άσκηση όσο και σε εκείνα τα οποία επέλεξαν το χορό, ακόμα και αν επρόκειτο για ένα ήρεμο βαλς. Η έρευνα που κράτησε συνολικά οχτώ εβδομάδες έδειξε επίσης καλύτερη λειτουργία των αρτηριών και των καρδιακών ιστών, αλλά και σαφή βελτίωση γενικότερα στην ποιότητα ζωής για την ομάδα του χορού.\nΚΑΝΕΙ ΚΑΛΟ ΣΤΗΝ ΜΝΗΜΗ\nΗ πιο άπιστη σύντροφος στην καθημερινότητα μας, η μνήμη, μας προδίδει συχνά ακόμα και σε νεαρή ηλικία, αποδεικνύοντας την αδυναμία μας να τη διατηρήσουμε σε καλά επίπεδα. Οι επιστήμονες επανειλημμένα έχουν αποδείξει τη σημασία της άσκησης για τη βελτίωση της, ωστόσο μια έρευνα που δημοσιεύτηκε μόλις πριν από λίγες ημέρες από το ιατρικό περιοδικό New England Journal of Medicine ήρθε να αποδείξει τις ιδιαίτερες ιδιότητες του χορού σε αυτή την κατεύθυνση. Στατιστικά ο χορός ήταν η πιο αποτελεσματική μέθοδος «ενδυνάμωσης» της μνήμης, αλλά και ανασταλτικός παράγοντας για την εμφάνιση άνοιας και Αλτσχάιμερ σε ποσοστό που αγγίζει το 76%. Την ίδια στιγμή το διάβασμα αποδείχτηκε αποτελεσματικό κατά 35% και τα σταυρόλεξα κατά 47%.\nΟ λόγος; Ο χορός, αντίθετα με άλλες μορφές άσκησης, απαιτεί την απομνημόνευση συγκεκριμένων κινήσεων, καλά αντανακλαστικά και συγχρονισμό. Οι κινήσεις δεν είναι αυτόματες, όπως εκείνες που κάνουμε στο ποδήλατο ή το διάδρομο. Απαιτούν σκέψη και νοητικές διεργασίες οι οποίες μπορεί να κρατήσουν το μυαλό μας σε άριστη φόρμα.\nΚΑΤΑΠΟΛΕΜΑ ΤΗΝ ΡΟΥΤΙΝΑ\nΤο άγχος, το στρες και η πανομοιότυπη καθημερινότητα μας χρειάζονται μερικές τονωτικές «ενέσεις» αισιοδοξίας και ευχάριστης διάθεσης που μας προσφέρει ο χορός. Η μουσική και ο ρυθμός ανεβάζουν το κέφι, ενώ οι κινήσεις μάς βοηθούν να εκτονωθούμε από την υποχρεωτική ακινησία την οποία μας επιβάλλει ο καθιστικός τρόπος ζωής. Η κλινική Mayo, σε μια πρόσφατη έρευνα της, αποκάλυψε πως η μείωση του στρες συγκαταλέγεται στα πιο θετικά οφέλη που έχει να προσφέρει ο χορός. Ο κοινωνικός χαρακτήρας του, ο οποίος μας φέρνει σε επαφή με πολλούς ανθρώπους, μας απομακρύνει από τις έννοιες και τα προβλήματα μας. Δεν είναι τυχαίο άλλωστε ότι κορυφαίοι νευρολόγοι και ψυχίατροι του Ιατρικού Κολλεγίου Albert Einstein, όπως ο Τζο Βεργκέζε, χρησιμοποιούν το χορό σαν φυσικό όπλο ενάντια στην κατάθλιψη. Το μυστικό βρίσκεται στις ενδορφίνες, τους νευροδιαβιβαστές που ενεργοποιούνται έπειτα από μόλις 30' χορού προσφέροντας μας ικανοποίηση. Το ευχάριστο συναίσθημα που πυροδοτούν οι χημικές αυτές ουσίες του οργανισμού είναι η καλύτερη ανταμοβή για την προσπάθεια!\nΜΑΣ ΦΕΡΝΕΙ ΠΙΟ ΚΟΝΤΑ\nΑισθησιακός ή μη, ένας χορός μπορεί να αυξήσει την επιθυμία και να βελτιώσει τη σεξουαλική μας ζωή ανεξάρτητα από την ηλικία μας. Τα παραπάνω συμπεράσματα δεν είναι αυθαίρετα. Είναι προϊόν μιας μάλλον ασυνήθιστης μελέτης του Πανεπιστημίου της Καλιφόρνια η οποία ξεκίνησε μαθήματα χορού σε άτομα άνω των εξήντα πέντε. Ύστερα από εννέα μήνες συνολικά, ακόμα και οι πλέον σεξουαλικά ανενεργοί είχαν εντάξει ξανά το σεξ στη ζωή τους, απολαμβάνοντας το όπως και στα τριάντα. Υπάρχουν βέβαια και ορισμένα είδη χορού τα οποία ίσως συμβάλλουν περισσότερο σε αυτή την κατεύθυνση. Πρόκειται για το χορό της κοιλιάς, αλλά και τις διάφορες εκδοχές οριεντάλ, που γυμνάζουν τις περιοχές κοντά στις ερωτογενείς ζώνες.\nΤι είναι: Γνωστό από την παιδική μας ηλικία, το μπαλέτο βασίζεται σε απαλές κινήσεις υπό τους ήχους κλασικής μουσικής και απαιτεί δυνατό σώμα, τεχνική και ευλυγισία.\nΤι γυμνάζει: Γλουτούς, μηρούς, γάμπες, κοιλιακούς και κορμό και μας βοηθάει να αποκτήσουμε καλύτερη στάση σώματος και να κάψουμε έως και 300 θερμίδες την ώρα.\nΤι είναι: Γεννήθηκε το 18ο αιώνα στην Αυστρία και μπήκε γρήγορα σε όλα τα ευρωπαϊκά σαλόνια. Χορεύεται σε ζευγάρια, βασίζεται σε κινήσεις περιστροφής και απαιτεί πολύ καλή ισορροπία.\nΤι γυμνάζει: Πόδια, αλλά και κορμό, ενώ χαρίζει ευλυγισία και σωστή στάση σώματος. Οι κινήσεις του θυμίζουν έντονες αεροβικές ασκήσεις. Με 1 ώρα βαλς μπορούμε να κάψουμε περίπου 200 θερμίδες.\nΤι είναι: Με την υπόκρουση οριένταλ μουσικής, ο αισθησιακός αυτός χορός θέτει σε κίνηση κυρίως το κάτω μέρος του σώματος.\nΤι γυμνάζει: Ανω και κάτω κοιλιακούς, κάτω μέρος της πλάτης, γλουτούς, μηρούς, καθώς και γόνατα. Με 1 ώρα μπορούμε να κάψουμε έως και 300 θερμίδες.\nΤι είναι: Βασίζεται στη ρούμπα, το μάμπο και τη σάμπα. Περιλαμβάνει γρήγορο ρυθμό και χαρούμενα τραγούδια και βασίζεται σε έντονες, δυναμικές κινήσεις.\nΤι γυμνάζει: Γλουτούς, μέση, αλλά και άνω μέρος της πλάτης. Το συγκεκριμένο είδος απαιτεί εξαιρετική δεξιοτεχνία και απόλυτο έλεγχο κίνησης. Χορεύοντας λάτιν καίμε περίπου 250 θερμίδες την ώρα.\nΤι είναι: Στροφές, γυρίσματα και έντονα χτυπήματα ποδιών χαρακτηρίζουν αυτό τον ιδιαίτερο χορό που «γέννησε» η κουλτούρα των Ισπανών τσιγγάνων, ο οποίος θυμίζει πολύ γνωστές αεροβικές ασκήσεις.\nΤι γυμνάζει: Κάτω κοιλιακούς, γλουτούς και γοφούς και μας βοηθάει να χάσουμε 320 θερμίδες την ώρα.\nΤι είναι: Αισθησιακός και ρυθμικός, χορεύεται σε ζεύγη. Τα δύο σώματα κινούνται ταυτόχρονα και μοιάζουν σχεδόν ενωμένα. Το βασικό του στοιχείο είναι ο αυτοσχεδιασμός.\nΤι γυμνάζει: Μηρούς, γάμπες, άνω και πλάγιους κοιλιακούς. Σε ό,τι αφορά τις θερμίδες μπορεί να μας βοηθήσει να κάψουμε περίπου 300 την ώρα.\nΤι είναι: Κινήσεις τις οποίες έχουμε δανειστεί από το μπαλέτο και το αερόμπικ και βασίζονται στο ρυθμό της τζαζ, της σόουλ, καθώς και της χιπ χοπ μουσικής.\nΤι γυμνάζουν: Μηρούς, γλουτούς κα κοιλιακούς, ενώ η αεροβική του μορφή δυναμώνει την καρδιά και βοηθάει να κάψουμε 320 θερμίδες την ώρα.\nΤι είναι: Καθημερινοί χοροί φυλών της Αφρικής με κωδικοποιημένες κινήσεις κα επαναλαμβανόμενο ρυθμό.\nΤι γυμνάζει: Μηρούς, γλουτούς, αλλά και προσαγωγούς. Με αυτό το είδος καίμε μέχρι και 290 θερμίδες την ώρα.\nΤι είναι: Μια μέθοδος αυτοάμυνας των σκλάβων της Βραζιλίας που σύντομα μετατράπηκε σε ένα ιδιότυπο τελετουργικό χορό ο οποίος περιλαμβάνει πολλές περιστροφές του σώματος και τούμπες.\nΤι γυμνάζει: Γλουτούς, τετρακέφαλους, αλλά και κοιλιακούς μέσα από πολλές επαναλήψεις και κινήσεις. Ιδανικός για να απαλλαγούμε από 350 θερμίδες σε 1 ώρα.\nΚορυφαίοι χορογράφοι από όλο τον κόσμο οι οποίοι έχουν συνεργαστεί με πολύ γνωστά ονόματα της μουσικής, με την παρότρυνση της ΝΙΚE δημιούργησαν ένα πρωτότυπο πρόγραμμα-είδος χορού που συνδυάζει σόουλ, φανκ και Rη'B ρυθμούς με βασικές φιγούρες εμπνευσμένες από την τζαζ, τις κλακέτες και το χιπ χοπ. Το Νυ sουl και οι έμπειροι δάσκαλοι του ταξιδεύουν στις μεγαλύτερες πόλεις του κόσμου, όπου παραμένουν για έναν περίπου μήνα παραδίδοντας μαθήματα σε γνωστά γυμναστήρια.\nΕπηρεασμένο από τις πολεμικές τέχνες, την αυτοάμυνα, τον κλασικό και το σύγχρονο χορό, αλλά και με ρίζες στην αρχαία Ελλάδα, αυτό το νέο είδος απευθύνεται σε ανθρώπους κάθε ηλικίας και φυσικής κατάστασης. Ισορροπώντας ανάμεσα στο χορό, τη γυμναστική και τα ακροβατικά, γυμνάζει όλο το κορμί. Σώμα με σώμα, ανά ζεύγη, οι χορευτές αναπτύσσουν την αίσθηση της κίνησης στο χώρο, εκτονώνονται και παράλληλα χαλαρώνουν\nΑκολουθώντας τη γενική τάση της μουσικής που παντρεύει έθνικ και ροκ ακούσματα, η τεχνική αυτή συνδυάζει όλα τα είδη χορού, από τανγκό και χασάπικο μέχρι λάτιν και κουβανέζικο. Όραμα της δημιουργού του Έλενας Μαρκέζε είναι η καθιέρωση ενός νέου είδους χορού που ενώνει κουλτούρες από κάθε γωνιά της Γης, προσφέρει μυϊκή ενδυνάμωση, χαρίζει ενέργεια και ευεξία, ενώ δεν απαιτεί προηγούμενη επαφή με το χορό.